BIOS - பயோஸ் ~ தமிழ் கணினி

உங்களுக்கும் எங்களுக்கும் தெரிந்த செய்திகளை உலகறியச் செய்வோம்...
கணினியை இயங்க ஆரம்பித்ததும் ப்ரோசெஸ்ஸரினால் முதன் முதலில் அணுகப்படும் ஒரு ப்ரோக்ரமே (BIOS) பயோஸ் எனப்படுகிறது. BIOS என்பதன் சுருக்கம் Basic Input / Output System என்பதாகும். அதன் மூலம். நினைவகம், ஹாட் டிஸ்க், மற்றும் துணைச் சாதனங்கள் அனைத்தும் முறையாக இயங்குகிறதா என்பதைச் சரி பார்த்து உறுதி செய்து கொள்ளும். பயோஸ் ஆனது கணினியிலுள்ள இயங்கு தளத்திலிருந்து வேறுபட்டது. ஹாட் டிஸ்கில், சேமிக்கப்பட்டிருக்கும். இயங்குதளம் கணினிக்கும் அதனைப் பயன் படுத்துபவர்களுக்குமான ஒரு இடை முகப்பை வழங்கிறது. எனினும் பயோஸ் புரோக்ரமானது கணினி மதர்போர்டில் பொருத்தப்பட்டிருக்கும் ராம் (Read Only Memory) எனும் நினைவக (Chip) சிப்பில் சேமிக்கப்பட்டிருக்கும். கணினியை On செய்ததும் கணினியைக் கட்டுப்படுத்தி பின்னர் ஹாட் டிஸ்கிலுள்ள இயங்கு தளத்தை நினைவகத்தில் ஏற்றி கணினியை ஆரம்பித்து வைக்கிறது பயோஸ். இதனை Firmware எனவும் அழைப்பதுண்டு. ஏனெனில் இதில் நாம் மாற்றங்கள் செய்ய முடியாது.
கணினியில் பயோஸிற்கு பல பணிகள் வழங்கப் பட்டிருந்தாலும் இயங்கு தளத்தை ஆரம்பித்து வைப்பதே அதன் முக்கிய பணியாகும். கணினியை இயக்கியதும் பயோஸ் மைக்ரோ ப்ரொசஸருக்கு அதன் முதல் அறிவுறுத்தலை வழங்குகிறது. அனைத்து வன்பொருள்களும் முறையாக இயங்குகிறதா என்பதை சுய பரிசோதானை செய்து கொள்ளும். இதனை Power On Self Test (POST) எனப்படுகிறது ஹாட் டிஸ்க், சீடி ராம் போன்றவற்றை இனம் காணுதல், நினைவகத்தின் அளவை சோதித்தல், ப்ரோசெஸ்ஸரின் வேகத்தை அளவிடல் கடிகாரம் மற்றும் முக்கிய செட்டிங்க்ஸ் என்பவற்றை நிர்வகித்தல். கிரபிக்ஸ் காட் (Graphics Card) , சவுண்ட் காட் (Sound Card) போன்ற எனைய சாதனங்களில் பொருத்தப் பட்டிருக்கும் இது போனற வேறு பயோஸ் சிப்புகளை ஆரம்பித்து வைத்தல் அவற்றின் ஏனைய பணிகளில் அடங்குகின்றன..
bios கணினியை இயக்கியதும் ஆரம்பிக்கும் பயோஸ் ப்ரோக்ரமுடைய வழமையான பணி ஒழுங்கில் CMOS ஐ பரிசோத்திப்பதன் மூலம் பயனர் தெரிவுகளில் ஏதாவது மாற்றங்கள் உள்ளதா என்பதைப் பரிசோதித்தல் மின் வழங்கியை நிர்வகித்தல் (Power Management), மற்றும் எந்த ட்ரைவிலிரிருந்து இயங்கு தளத்தை ஆரம்பிப்பது (Boot Sequence) என்பதைத் தீர்மானித்தல் போன்ற பல பணிகள் அடங்குகின்றன.
தேதி, நேரம் மற்றும் ஏனைய கணினியின் செட்டிங்ஸ் விவரங்களை பேட்டரி மின்சக்கதியில் இயங்கும் ஒரு நினைவக சிப்பில் சேமிக்கிறது. இதனை (CMOS) சிமோஸ்எனப்படுகிறது.
BIOS (Basic Input/Output System) என்பதும் CMOS (Complementary Metal Oxide Semiconductor) என்பதும் ஒன்றையே குறிப்பதாகப் பலரும் தவறாகக் எண்ணுகின்றனர். இவற்றிற்கிடையே தொடர்புகளிருந்தாலும் இரண்டும் வேறு பட்டவை என்பதைநினைவில்கொள்ளுங்கள்.. .
பயோஸ் என்பது கணினியை இயக்கும் அதேவேளை தேதி, நேரம் மற்றும் செட்டிங்ஸ் விவரங்களை பயோஸ் சேமித்து வைக்குமிடமே சிமோஸ் எனும் சிப்பாகும். சீமோஸ் என்பதுஒருவகைநினைவகம்,.
சீமோஸில் மாற்றங்கள் செய்ய கணினியை On செய்தவுடனேயே கீபோர்ர்டில் குறித்தத ஒரு விசையை அழுத்த வேண்டும். இதற்கான அறிவுறுத்தல் கணினியை ஆரம்பித்த்துமே திரையின் கீழ் எந்த விசையை அழுத்த வேண்டும் என்பதைக் காண்பிக்கும். சீமோஸ் செட்டபில் நுழைந்ததுமே CMOS கணினிப் பயனருக்குப் பல தெரிவுகளைச் செய்ய அனுமதிக்கிறது. தேதி மற்றும் நேரத்தை மாற்றியமைப்பது, கணினியை எந்த ட்ரைவிலிருந்து இயக்கி இயங்கு தளத்தை ஆரம்பிப்பது பூட் செய்யப்படும் ஒழுங்கு (Boot Sequence) , பாஸ்வர்ட் செட்டிங், நினைவக செட்டிங். மின் வழங்கியை நிர்வகித்தல் போன்ற பல செட்டிங்ஸை மாற்றியமைக்கக் கூடிய வசதியைத்தருகிறது.
பயோஸ் ப்ரோக்ரமை காலத்துக்குக் காலம் புதுப்பிக்கவும் (update) முடியும். புதிதாகத் தயாரிக்கப்பட்ட ஏதாவது வன்பொருள் சாதனங்களைக் கணினி இனம் காண வேண்டுமானால் அந்த பயோஸை வடிவமைத்த நிறுவனத்தின் இணைய தளத்திலிருந்து அதன் புதிய பதிப்பை டவுன் லோட் செய்து கொள்ள வேண்டும். பயோஸை அப்டேட் செய்வதற்குரிய யூட்டிலிட்டியும் அதனுடன் இணைந்து வரும். யூட்டிலிட்டி ப்ரோக்ரமையும் அப்டேட் பைல்களையும் ஒரு பிளாப்பி டிஸ்கில் பிரதி செய்து பிளாப்பியை கணினியில் நுளைத்து இயக்க பழைய பயோஸ் பைல்களை அழித்து புதிதாக நிறுவிக் கொள்ளலாம். . எனினும் பயோஸ் அப்டேட் செய்வதில் கூடிய கவனம்தேவை.
தற்போது கணினிகளில் பயோஸை அப்டேட் செய்ய வேண்டிய தேவை அரிதாகவே ஏற்படுகிறது. எனினும் பழைய கணினிகளிலுள்ள பயோஸ் சிப் தற்போது பாவனையிளுள்ள வன்பொருள் சாதனங்களை ஆதரிக்காது. 1990 ஆம் ஆண்டுக்கு முன்னர் வந்த கணினிகளில் பயோஸ் ஆனது அதன் ரொம் சிப்பை மாற்றுவதன் முலமே அப்டேட் செய்யப்பட்டது. எனினும் தற்போது EEPROM (Electrically Erasable Programmable Read-Only Memory எனும் நினைவக சிப்பிலேயே சேமிக்க்கப்படுவதால ராம் சிபை மாற்றாமலேயே தேவையேற்படின் பயோசை அப்டேட் செய்து கொள்ளலாம்.


Thillaiakathu Chronicles : உயிரா? மானமா? - 3

 இந்தத் தில்லைஅகம் எழுத்துக் கிறுக்குகளின் அகம். இந்தக் கிறுக்குகள் காணும் காட்சிகளில் மனதைத் தொட்டவை, பாதித்தவை, வலி தந்தவை, மகிழ்வு தந்தவை, வியக்க வைத்தவை, அமைதி தந்தவை, பற்றிய கிறுக்கல்களின் தமிழ்த் தொகுப்புகள். உட்படுத்துதலும், வெளிப்படுத்துதலும் உங்கள் கையில். உங்கள் ஆக்கப்பூர்வமான விமர்சனங்கள், கருத்துகள் வரவேற்கப்படுகின்றன எங்கள் தில்லைஅகத்தைச் செம்மைப்படுத்த.
ஞாயிறு, 24 ஜூன், 2018
“எனக்கு இனி இவ்வுலகில் காண ஒன்றுமில்லை. சாவின் மடியில் தஞ்சமடையப் போகிறேன். என் சாவுக்கு யாரும் பொறுப்பல்ல. இப்படிக்கு டினு அலெக்ஸ்.”
கோட்டயம் அயற்குன்னம் ஆறுமானூர் கொற்றத்தில் அலெக்சாண்டர், தன் முப்பது வயது மகன் டினுவின் படுக்கை அறை மேசையிலிருந்து கிடைத்த இக்கடிதத்தை வாசித்ததும் அதிர்ந்தே போனார்.
இந்த அதிர்ச்சி, அப்பாவின் குடிப்பழக்கத்தால் மனம் நொந்து தற்கொலை செய்து கொண்ட தினேஷ் நல்லசிவம் எழுதி வைத்திருந்த கடிதத்தை வாசித்த அந்த அப்பாவுக்கு ஏற்பட்டது போன்றதல்ல. தந்தையின் குடிப்பழத்தை நிறுத்த அச்சிறுவன் தன் உயிரையே மாய்த்தது நம் எல்லோரது மனதிலும் ஏற்படுத்திய வேதனை .மிகப் பெரிது. அதற்குக் காரணம் அப்பாவின் உடல் நலத்தைப் பற்றிய எண்ணமும் குடிகாரனின் மகனாய் வாழ்வதிலுள்ள அவமானமுமாகத்தான் இருக்கும். சொந்தக் காலில் நிற்கவோ, அப்பாவை திருத்தவோ இயலாத அச்சிறுவனின் பக்குவப்படாத மனதில் தோன்றிய எண்ணங்கள் அவனது உயிரைப் பறித்தேவிட்டது.
ஆனால் பிஎஸ்ஸி படித்த, கோட்டயத்திலுள்ள ஒரு தனியார் நிறுவனத்தில் பணிபுரியும், அரசு வேலைக்கான நேர்முகத்தேர்வை எதிர் நோக்கியிருக்கும் 30 வயதான டினு, இப்படிப்பட்ட ஒரு முடிவு எடுக்கக் காரணமும் ஒரு தன்மானப் பிரச்சனைதான். அர்ஜெண்டினாதான் ஜெயிக்கும் என்று நண்பர்களிடம் வீம்பு பேசிய அவர் க்ரோஷியாவிடம் தோற்றதால் இனி எப்படி அவர்கள் முகத்தில் விழிப்பது முடியாது என்ற முடிவெடுத்து இக்கடிதத்தை எழுதி வைத்து வீட்டை விட்டுக் கிளம்பிவிட்டார்.
தன் தவறால் பிறந்த முதல் கோலுக்குக் காரணமான அர்ஜெண்டினாவின் கோலி வில்ஃப்ரெடோ காபெல்லோரோ தற்கொலை செய்து கொள்ளவில்லை. தவறான பல தீர்மானங்கள் எடுத்த நான் தான் தோல்விக்குப் பொறுப்பு கோலியல்ல என்று கதறியழும் யோர்க்கே சம்பவோலியும் தற்கொலை செய்யவில்லை. ஆனால் நம் டினு தற்கொலை செய்தே தீர வேண்டுமென்ற முடிவுக்கு வந்துவிட்டார். கடிதத்தை எழுதும் போதும் மேசை மீது வைத்து விட்டு வெளியேரும் போதும் கண்டிப்பாக அந்த அறையில் தூங்கும் பெற்றொரைப் பற்றி நினைத்திருப்பார். பின் இரவு 1.30க்கு எழுந்த அப்பா, “விளையாட்டு முடியவில்லையா நாளை ஆஃபீஸ் போக வேண்டும்தானே நாளை ஆஃபீஸ் போக வேண்டும்தானே தூங்கு டினு” என்று சொல்லிச் சென்ற அப்பாவை நினைக்காமல் இருந்திருக்க முடியாது.
இதுதான் இன்றைய தலைமுறை. தன்மானம் எனும் பிரச்சனையைத் தலையில் ஏற்றித் தாண்டவமாட அனுமதிக்கும் தலைமுறை. தன் மகள் சந்திரா வேறு சாதியான பஜீஷுடன் வாழப் போகிறாள் என்பதைச் சகிக்க முடியாமல் மகளைக் குத்திக் கொன்ற அரிக்கோடு கீழுப்பரம்பில் ராஜனுக்கும் இதே தன்மானப் பிரச்சனைதான். தன் மகளின் காதலனான கெவினை கொன்ற சாக்கோவுக்கும் அவரது மகனுக்கும் இதே தன்மானப் பிரச்சனைதான்.
இப்படி தன்னுயிரைவிட, தனக்குப் பிடித்தமானவர்களின் உயிரைவிட, தன்மானப் பிரச்சனை இப்போதெல்லாம் சாதாரண மனிதர்களை மட்டும் ஏன் வேட்டையாடுகிறது என்று நினைக்கும் போது காரணம் விளங்குவதே இல்லை. ஆனால் இது போன்ற தன்மானப் பிரச்சனைகள் கோடிகளை அபகரித்து வெளிநாடு செல்லும் மல்லையாக்களுக்கும், அவர்களுக்கு உதவிசெய்து கோடிகளை விழுங்கும் அதிகாரிகளுக்கும், அரசியல்வாதிகளுக்கும் ஏனோ ஏற்படுவதில்லை. பாலியல் பலாத்காரம் செய்யும் பசுத்தோல் போர்த்திய புலிகளுக்கும் ஏனோ ஏற்படுவதில்லை. அவர்களெல்லாம் கேள்வி கேட்பவர்களுக்கு முன்னால் வந்து நிற்பதே இல்லை என்பதும் அப்படி நின்றாலும் கேட்க வேண்டியவர்கள் கேட்கத் துணியமாட்டார்கள் என்பதும் தான் உண்மை.
ராஜனிடமும், சாக்கோவிடமும் கேள்வி கேட்பவர்கள் கேள்வி கேட்கப் பயப்படவே மாட்டார்கள். கேட்கட்டும். கேட்டால், “அதற்கு நான் என்ன செய்வது நடந்துவிட்டது. அவர்கள் அன்பு உண்மையாக இருக்கும் பட்சத்தில் அவர்கள் விருப்பம் நிறைவேறட்டும். இனி வேறு ஒன்றும் செய்வதற்கில்லை” என்று சொல்ல மனதைப் பக்குவப்படுத்திக் கொள்ளலாம். இப்படித் தன்மானம் என்ற பெயரில் குத்திக் கொலை செய்வது அக்குடும்பத்திற்கு எவ்வளவு பாதிப்புகளைக் கொண்டு வருகிறது
டினுவின் செயல், ஓர் அற்ப பந்தயத்தில், தான் தோற்றுவிட்டேன் என்பதற்காகத் தன்மானம் என்ற பெயரில் தற்கொலை இது போல் உயிரை மாய்த்துக் கொண்டு அவரை நம்பி வாழ்பவர்களை வேதனையில் ஆழ்த்திவிட்டுச் செல்வது என்பது எவ்வளவு கொடூரமானது இது போல் உயிரை மாய்த்துக் கொண்டு அவரை நம்பி வாழ்பவர்களை வேதனையில் ஆழ்த்திவிட்டுச் செல்வது என்பது எவ்வளவு கொடூரமானது இப்படித் தன்மானப் பிரச்சனை மேலோங்கும் போது, ஒரு நொடிப் பொழுதில் புத்தி பிரண்டு எதிர்மறை உணர்ச்சிகள் மேலோங்கி மனம் முந்திக் கொண்டுவிடுகிறது
பிகு: டினுவின் வீட்டிலிருந்து புறப்பட்ட போலீஸ் நாய் மோப்பம் பிடித்து ஆற்றங்கரை வரை சென்றது. டினு உயிருடன் திரும்புவாரா உயிரற்ற சடலமாய் திரும்புவாரா தெரியவில்லை. அரெஜெண்டினாவின் தோல்வியை எல்லோரும் மறந்து பழைய வாழ்க்கை வாழத் தொடங்கிவிடுவார்கள். ஆனால் இப்படிப்பட்ட ஒரு காரணத்திற்கு உயிரை மாய்க்கப் புறப்பட்ட டினுவின் தந்தை அலெக்சாண்டர், அவரது மரணம் வரை மகனை நினைத்து கண்ணீர் சிந்துவார் என்பதை நினைக்கையில் மனது வேதனை அடைகிறது.
Twitter இல் பகிர்Facebook இல் பகிர்Pinterest இல் பகிர்
லேபிள்கள்: சமூகம், சமூகம் வாழ்வியல் கருத்துகள், செய்தி
நெ.த. 24 ஜூன், 2018 ’அன்று’ முற்பகல் 6:55
புத்தக வெளியீட்டுப் படங்களை இன்னும் வெளியிடலயே துளசிதரன் சார்.....
புத்தக வெளியீடு என்று பெரிய நிகழ்வு இல்லை. நானும் வர முடியவில்லை. சிறிய கருத்துப் பறிமாற்றமாகவே நிகழ்ந்துள்ளதை ஆடியோவில் பதிந்து அதை டாக்குமென்ட் செய்து அனுப்பியிருந்தார். அவற்றைப் புகைப்படங்களுடன் முகநூலில் பகிர்ந்து கொண்டேன். வலைத்தளத்தில் கீதா பதிய வேண்டும் சென்னை தலைமையகத்திலிருந்து. பெரும்பாலும் இன்று இரவு அல்லது நாளை வெளியிடுவார். 4 பகுதிகளாக வெளிவரலாம் என்று நினைக்கிறேன். மிக்க நன்றி நெல்லைத் தமிழன்
கரந்தை ஜெயக்குமார் 24 ஜூன், 2018 ’அன்று’ முற்பகல் 7:00
தங்களின் புத்தகத்தினைப் படிக்க ஆவலாய் காத்திருக்கின்றேன் நண்பரே
புத்தகம் பெறுவதற்கான வழியினைக் கூறுங்கள்
கீதா தங்களைத் தொடர்பு கொண்டதாக செய்தி அனுப்பியிருந்தார். அவர் தங்களுக்கு அனுப்பித் தருவார்.
மிக்க நன்றி நண்பர் கரந்தையார்
இப்படி அவசியமின்றி தற்கொலை செய்து கொள்வது சாதாரண விடயமாகி விட்டது.
வருத்தமான விடயமே... பெற்றோர்களின் அனுகுமுறை சரியில்லாததும் ஒரு காரணமே...
ஆமாம் கில்லர்ஜி. மிக்க நன்றி கருத்திற்கு
வெங்கட் நாகராஜ் 24 ஜூன், 2018 ’அன்று’ முற்பகல் 7:50
மிக்க நன்றி வெங்கட்ஜி கருத்திற்கு
நெ.த. 24 ஜூன், 2018 ’அன்று’ முற்பகல் 8:06
அருமையான கருத்துகளுடன்கூடிய இடுகை. பாராட்டுகள் துளசிதரன் சார்.
எனக்கும் ஸ்போர்ட்சில் நான் நினைக்கும், ஆதரிக்கும் அணி வெற்றிபெற்றால் சந்தோஷமும், தோல்வியுற்றால் நானே தோல்வியடைந்த மாதிரி வருத்தமும் ஏற்படும். விளையாட்டை விளையாட்டாகத்தான் பார்க்கும்போது இப்மடியெல்லாம் எண்ணத் தோன்றாது.
தற்கொலை என்பது தன்னைச் சூழ்ந்துள்ளவர்களுக்குத் தீரா வருத்தத்தையும், தன் கோழைத்தனத்தை எல்லோருக்கும் உரக்கச் சொல்லும் என்பதையும், கிடைத்த வாழ்க்கை எனும் வாய்ப்பை வீணாக்கியவன் என்ற அவப்பெயரையும் தரும்.
மிக்க நன்றி நெல்லைத் தமிழன் விரிவான கருத்திற்கு.
//தற்கொலை என்பது தன்னைச் சூழ்ந்துள்ளவர்களுக்குத் தீரா வருத்தத்தையும், தன் கோழைத்தனத்தை எல்லோருக்கும் உரக்கச் சொல்லும் என்பதையும், கிடைத்த வாழ்க்கை எனும் வாய்ப்பை வீணாக்கியவன் என்ற அவப்பெயரையும் தரும்.//
ஆமாம் மிக மிகச் சரியே.
மிக்க நன்றி நெல்லை தமிழன்.
திண்டுக்கல் தனபாலன் 24 ஜூன், 2018 ’அன்று’ முற்பகல் 8:11
ஆமாம் டிடி. மிக்க நன்றி கருத்திற்கு
துரை செல்வராஜூ 24 ஜூன், 2018 ’அன்று’ முற்பகல் 8:26
நம்முடைய வாழ்க்கை நம்முடைய கையில்...
வாழ்வாங்கு வாழ்ந்து விட்டுச் செல்வோம்
நல்ல கருத்து துரை செல்வராஜு ஐயா. ஆனால் இப்படியானவர்களுக்கு அது புரிவதில்லையே.
மிக்க நன்றி ஐயா கருத்திற்கு
கோமதி அரசு 24 ஜூன், 2018 ’அன்று’ முற்பகல் 10:47
//“எனக்கு இனி இவ்வுலகில் காண ஒன்றுமில்லை. சாவின் மடியில் தஞ்சமடையப் போகிறேன். என் சாவுக்கு யாரும் பொறுப்பல்ல. இப்படிக்கு டினு அலெக்ஸ்.”//
30 வயது வரை வளர்த்த தாய், தந்தையரை நினைக்கவில்லை. தான் நண்பர்களிடம் வீம்பு பேசிய நினைவு மட்டும் இருக்கிறது.
தொலைக்காட்சியில் கேட்ட போதே மனது கஷ்டமாய் இருந்தது.
இப்படி எல்லாம் தோன்றுகிறது பாருங்கள் சிலருக்கு.
மிக்க நன்றி சகோதரி கோமதி அரசு தங்களின் கருத்திற்கு
இந்தச் செய்தி எனக்குப் புதிது. என்றாலும் இம்மாதிரிச் செய்திகளை நிறையக் கேட்டும், பார்த்தும் வருகிறேன். ரொம்பவே மோசமான முன்னுதாரணம் இதெல்லாம் பிள்ளைகளை மனோபலத்துடன் பெற்றோர் வளர்க்காத காரணத்தால் தான் என நினைக்கிறேன். பாவம் அந்தத் தந்தை. வயதான காலத்தில் பிள்ளையை இழந்து இதெல்லாம் பிள்ளைகளை மனோபலத்துடன் பெற்றோர் வளர்க்காத காரணத்தால் தான் என நினைக்கிறேன். பாவம் அந்தத் தந்தை. வயதான காலத்தில் பிள்ளையை இழந்து
ஆம் மனோபலம் மிக மிக முக்கியம். மிக்க நன்றி சகோதரி கீதா சாம்பசிவம் தங்களின் கருத்திற்கு
புத்தக வெளியீடு பற்றி எதுவும் சொல்லவில்லையே சிறப்பாக நடைபெற்றிருக்கும் என நம்புகிறேன். முகநூலில் பார்த்தேன்.
குழந்தைகளை அடித்து வளர்க்கும் பழக்கம் இருந்த அந்த நாட்களில், குழந்தைகளுக்குத் தோல்வியைத் தாங்கும் மன வலிமையை அந்த அடி பெற்றுத்தந்தது. இன்று குழந்தைகளைப் பொத்திப்பொத்தி வளர்ப்பதால் வரும் வினை, அவர்களின் மனவலிமையும் முதுகெலும்பும் இளமையிலேயே வலிமை குன்றிப் போகிறது. அதன் விளைவுதான் இந்தத் தற்கொலைகள்.
'வாழ்க்கையில் நீ எதிர்பார்க்கும் எல்லாமும் உனக்குக் கிடைத்து விடாது' என்ற உண்மையை அடிக்கடிச் சொல்லி வளர்க்கவேண்டும். 'நீ தோற்றாலும் என் மகன்தான். அதனால் எனக்கு எந்த அவமானமும் இல்லை' என்று பெற்றோர்கள் அவனிடம் தெளிவு படுத்தவேண்டும். பெற்றோர்கள் தங்களின் நிறைவேறாத ஆசைகளைக் குழந்தைகள் மேல திணிப்பது அறவே கூடாது. அவர்களை இயற்கையாக வளரவிடவேண்டும்.
'வாழ்க்கையில் நீ எதிர்பார்க்கும் எல்லாமும் உனக்குக் கிடைத்து விடாது' என்ற உண்மையை அடிக்கடிச் சொல்லி வளர்க்கவேண்டும். 'நீ தோற்றாலும் என் மகன்தான். அதனால் எனக்கு எந்த அவமானமும் இல்லை' என்று பெற்றோர்கள் அவனிடம் தெளிவு படுத்தவேண்டும். பெற்றோர்கள் தங்களின் நிறைவேறாத ஆசைகளைக் குழந்தைகள் மேல திணிப்பது அறவே கூடாது. அவர்களை இயற்கையாக வளரவிடவேண்டும்.//
மிக மிக அருமையான கருத்து செல்லப்பா சார். மிக்க நன்றி அழகான நல்ல கருத்திற்கு
இந்த விஷயம் நான கேள்விப்படவில்லை.
ஆனாலும் இப்படி ஒரு விளையாட்டுக்காக
பெற்றோர்களை வருத்தும் அளவிற்கு முடிவு எடுத்தது வீபரீதமான செயல். முப்பது வருடங்கள் எவ்வளவு கனவுடன் அவர்கள் வளர்த்திருப்பார்கள்.. அத்தனையும் அந்த மகனின் ஒரு நொடி முடிவு தகர்த்தெறிந்து போனதென்றால், அவர்களின் மனம் என்ன பாடுபட்டிருக்கும்... அந்த முடிவின் கொடுமையை அடுத்து ஒரு நொடி அந்த பையன் சிந்தித்திருக்க கூடாதா என மனம் பதறுகிறது. மனம் வருந்தும் விஷயம்.. வேறென்ன சொல்வது
ஆமாம் சகோதரி கமலா ஹரிஹரன். மாய்த்துக் கொள்ள எப்படித்தான் தோன்றுகிறதோ
மிக்க நன்றி தங்களின் கருத்திற்கு
ஜோதிஜி திருப்பூர் 24 ஜூன், 2018 ’அன்று’ பிற்பகல் 5:29
நொடிப் பொழுதில் தோன்றும் மடத்தனம்.
 உண்மையே மிக்க நன்றி ஜோதிஜி கருத்திற்கு
ஸ்ரீராம். 24 ஜூன், 2018 ’அன்று’ பிற்பகல் 7:19
நானும் இந்தச் செய்தியைப் படித்து நொந்துதான் போனேன். எங்கே செல்கிறது இந்த இளைய உலகம்.. மனத்தென்பு, மனத்துணிவு, மனமுதிர்ச்சி எல்லாம் ஏன் இல்லாமல் போகிறது இவர்களிடம்
உண்மைதான் ஸ்ரீராம்ஜி எப்படி அப்படி ஒரு எண்ணம் தோன்றுகிறது என்று வியப்பாகவும் இருக்கிறது. மனத்துணிவு பக்குவம் இல்லாத மனது. வளர்ப்பும் சொல்லலாம் என்றே தோன்றுகிறது.
ஸ்ரீராம். 24 ஜூன், 2018 ’அன்று’ பிற்பகல் 7:19
எனக்கென்னவோ 30 வயதானவர், அரசு வேலையை எதிர்நோக்கியுள்ளனர், படித்தவர் இப்படி முடிவெடுத்திருக்க மாட்டார் என்றே தோன்றுகிறது. வேறு ஏதோ காரணம் இருக்கிறது. அவர் சாகவே போகவில்லை என்றும் தோன்றுகிறது. காலம்தான் சொல்ல வேண்டும்.
அவரது உடலை ஆற்றில் கண்டெடுத்துவிட்டார்கள் ஸ்ரீராம்ஜி. இது லேட்டஸ்ட் செய்தி. அவர் தற்கொலை செய்து கொண்டதற்குக் காரணம் இந்த விளையாட்டாக இருக்குமா என்ற சந்தேகம் தோன்றியது வேறு காரணம் இருக்கலாம் என்றும் தோன்றியது. எப்படியோ உயிர் போய்விட்டது. அதுதான் வேதனை. மிக்க நன்றி ஸ்ரீராம்ஜி கருத்திற்கு
ஸ்ரீராம். 24 ஜூன், 2018 ’அன்று’ பிற்பகல் 7:20
டினுவின் தந்தைக்கு ஏற்பட்டிருக்கும் மனக்காயம் ஆற நீண்ட நாட்களாகும். சரியாக வளர்க்கவில்லை என்று தன்னைத்தானே நொந்து கொள்வாரோ.. பெற்றவர்களையும் உற்றவர்களையும் விட கோடிகள் பார்க்கும் ஒரு வியாபார விளையாட்டு முக்கியமாகிப் போனதில் வேதனையும் வெறுப்பும்தான் மிஞ்சும்.
ஆமாம் ஸ்ரீராம்ஜி. ஆனால் இப்படியான விஷயங்கள் கூட உயிரை மாய்த்துக் கொள்ள வைக்கிறதை நினைத்தால் வேதனையாகத்தான் இருக்கிறது. தந்தைக்கு நீங்கள் சொல்லுவது போன்ற எண்ணமும் வரலாம் அது இன்னும் அவரை வேதனைப்படுத்தலாம்.
மிக்க நன்றி ஸ்ரீராம்ஜி கருத்திற்கு
Angel 24 ஜூன், 2018 ’அன்று’ பிற்பகல் 7:35
வேதனை தரும் விஷயங்கள் .மனிதர்களுக்கு தன் உயிரைவிட தன்னை வளர்த்து ஆளாக்கிய பெற்றோரைவிட எதோ ஒரு நாடும் அதன் தோல்வியும் முக்கியமாகிப்போனதே :(
ஆமாம். பெற்றோரை விட ஏதோ ஒரு நாடு தோல்வி முக்கியமாகிப் போனது அதைவிட இவர் வீம்பு பண்ணியது முக்கியமாகிப் போனது. என்ன சொல்ல
மிக்க நன்றி ஏஞ்சல் சகோ தங்களின் கருத்திற்கு
Angel 24 ஜூன், 2018 ’அன்று’ பிற்பகல் 7:36
இந்த கருத்து ஆசிரியரால் அகற்றப்பட்டது.
தன்மானம் எளியவர்களுக்கு மிக பெரிதாக இருக்கிறது அதற்கு இழுக்கு வரும் போது அவர்கள் மரணத்தை நோக்கி செல்கிறார்கள் பெரிய தலைவர்களுக்கு செலிபிரட்டிகள் அந்த் தன் மானத்தை தூக்கி குப்பையில் போட்டுவிட்டு சந்தோஷமாக வலம் வருகிறார்கள்
வாங்க மதுரை தமிழன். ஆமாம் உண்மைதான் ஆனால் விளையாட்டிற்காக தன் உயிரை மாய்த்ததுதான் மிகவும் வேதனை.
மிக்க நன்றி மதுரை தமிழன் கருத்திற்கு
வாழ்க்கையில் தோல்வியை சந்திக்கும் திராணி இல்லாதவர்கள். சில நாட்களுக்குப் பெற்றோர்களுக்கு இழப்பு தெரியும் கால ஓட்டத்தில் அதுவும் காணாமல் போகும் யாரையும் குறை கூற விரும்பவில்லை இம்மாதிரியானவர்கள் இருந்து என்னசாதிக்கப் போகிறார்கள்
மிக்க நன்றி ஜிஎம்பி சார். உங்கள் கருத்து கூட யோசிக்க வைக்கிறது இம்மாதிரியானவர்கள் இருந்து என்ன சாதிக்கப் போகிறார்கள் என்பது...
மிக்க நன்றி சார் கருத்திற்கு
புதிய இடுகை பழைய இடுகைகள் முகப்பு
இதற்கு குழுசேர்: கருத்துரைகளை இடு (Atom)
Thillaiakathu Chronicles Welcomes you all. இந்த தில்லை அகம் உங்களை அன்புடன் வரவேற்கிறது. Thanks For Your Visit to Thillaiakathu Chronicles. இந்த அகத்திற்குள் உங்கள் வருகைக்கு நன்றி
எனது முழு சுயவிவரத்தைக் காண்க
காலம் செய்த கோலமடி - கருத்துரை - திரு கோவைஆவி - தி...
காலம் செய்த கோலமடி - கருத்துரை - திரு பாரத் - திரு...
காலம் செய்த கோலமடி - கருத்துரை - சேட்டைக்காரன் திர...
அமெரிக்க சூரிய கிரகணம் (1)
இ பு ஞானப்பிரகாசன் (1)
காலம் செய்த கோலமடி (1)
சமூகம் வாழ்வியல் கருத்துகள் (53)
சமூகம் வாழ்வியல் கருத்துகள் விழிப்புணர்வு (6)
நான் எடுத்த நிழற்படங்கள் (13)
வலைப்பதிவர் விழா 2015 (10)
வெண்பா மேடை - 83
தஞ்சாவூர் அனுமார் கோயில்கள் : வாயுசுதா வெளியீடு
ஒரு சின்ன பொய் :) சொல்லிட்டேன்
சினிமா : கடைக்குட்டி சிங்கம்
வெட்கம் கெட்ட சமுகம் நடத்தும்பாடம் குட் டச் பேட் டச்
கொழுப்பும் நலமும் - 2
அருள்மிகு தேவி கன்னியாகுமரி பகவதி அம்மன் திருக்கோவில்
ராஜஸ்தான் போகலாம் வாங்க – உதய்பூர் – நடை நல்லது – காலை உணவு – துளசி மாடம்
வெள்ளி வீடியோ 180720 : கன்னங் கருமுகில் குழல் குழல் குழல் என காதல் முகம் மதி நிழல் நிழல் நிழல் என ...
தமிழோடு விளையாடு: நூல் மதிப்புரை
நாட்டு நடப்பு - சத்தியமும் ஜீவனும் நானே
அங்கே வாங்கிய புடவைகள் புதுரூபத்தில்
தினமலர் புத்தக உலகத்தில் விடுதலை வேந்தர்கள்.
சென்னையில் 17 மிருகங்கள் மேலும் மிஷ்க்கின்
தீதும் நன்றும் பிறர் தர வாரா...
மாற்றத்தின் முகவர்கள் - கல்வித்துறை
சூப்பர் சிங்கர்-6, மக்களிசையின் மகத்தான வெற்றி
SSS - கோவையில் ஓர் அதிசயம்
இன்றைய இந்து தமிழ் திசை நாளிதழில் எனது கருத்து சித்திரம்
திண்டுக்கல் தனபாலன்: நடுவுல கொஞ்சம் பக்கத்த காணோம்...
நடுவுல கொஞ்சம் பக்கத்த காணோம்...
படித்ததில் பிடித்தது- மதுரை சித்தையன் சிவக்குமாரின் வலைப்பூக்கள்
பகவத் கீதையின் மிகச் சிறந்த வசனங்கள் :
முழங்கால் வலியும் சில தீர்வுகளும்
மனித அடிமைகளை உருவாக்கிய கரும்பு
கவனிப்பின்றி கிடந்த அரசு பள்ளியின் மீட்பர்"
டீ வித் முனியம்மா சீசன்- 2(4)
எனது எண்ணங்கள் ENATHU ENNANGKAL
திருச்சி அன்னை ஆசிரமத்தில் … …
ரசித்தவை .. நினைவில் நிற்பவை
சுப்பு தாத்தாவின் வலைக்கு வாருங்கள்.
அப்படி என்ன உங்களுக்கு வயசாச்சு
கே.எஸ்.ஆா் மகளிா் கலை அறிவியல் கல்லூாி
இரவுக்கு ஆயிரம் புண்கள் -2
 - நாம் கேட்கத் தவறும் ஒரு முக்கியமான கேள்வி
மீண்டும் ஒரு கடைசிக் கவிதை
ஊற்றின் அடுத்த பரிணாம வளர்ச்சி
பேசாத வார்த்தைகள் : 04-2018
சிங்கப்பூர் பயணம் - (நாள் 2) சிங்கப்பூர் பயண தொடர்(பாகம்-9)
மஹாராஷ்டிராவின் புதுவருஷப்பிறப்பு. குடி பட்வா.–GUDI PADWA
மோடி அரசு. - ஒரு அலசல்
கலைஞர் கருணாநிதிக்கு வைரமுத்துவின் கவிதை
’விமர்சன வித்தகி’யின் வியப்பளிக்கும் விஜயம்
கோலி சோடா 2 அசத்தலான ட்ரைலர் வெளியீடு.
தலைப்பு சொன்னா அடிக்க வருவீங்க
நிம்மதி உந்தம் சந்நிதி சாயி
sujaathaa+100 சுஜாதாவிடம் சில கேள்விகள் + 100ஆவது பதிவு
இது ,காதல் தோல்வி தற்கொலை அல்ல :)
இதனால் சகலவிதமான ஆண்களுக்கும் நான் தெரிவிப்பது என்னவென்றால்....
அரியலூரில் விதைத் திருவிழா ....
ஒரு கூட்டம் ஒரு குறை
'பொன்வீதி' -எனது புதிய சிறுகதைத் தொகுப்பு நூல்
ஆசீவகம் - 4: உங்கள் தலைவிதி எப்படி நிர்ணயிக்கப்படுகிறது
தப்புச்செடி பாவக்காய் & சின்ன வெங்காயம்
புதுக்கோட்டை புத்தகத் திருவிழா 2016
விதைக்KALAM ::: 41-ம் பயண அழைப்பு
பேரிடி முழக்கம் சேருமோ உன்னை
ஓவியாவின் ஆசை இன்று நிறைவேறியது
ரமணாவையும் மிஞ்சும் முகமறியாக் குழு
ஜல்லிக்கட்டுப் போராட்டத்தின் வெற்றிக்கு ஒரு பகுதியாகத் திரைமறைவில், அடிப்படையில், முகமறியா 136 இளைஞர்கள் அடங்கிய ஒரு குழு இருப்பதாக ஊடகத்த...
எப்படி இருந்த நான் இப்படி ஆனேன்... – பக்கிங்ஹாம் கால்வாய்
எப்படி இருந்த நான் நான் பக்கிங்ஹாம் கால்வாய். நான் கால்வாய் என்பதையும் சேர்த்துக் கொள்ள வேண்டிய நிலை. இல்லையேல் நீங்கள் பக்கிங்ஹாம...
லிங்கா என்கிற பென்னி குயிக்கும், ரவிக்குமாரும், ரஜனியும் கட்டிய அணை ஒரு சரித்திரம்தான்.
லிங்கா படத்தின் ட்ரெய்லர் பார்த்த போதே, படம் முல்லைப் பெரியாறு அணை பற்றியதுதான் என்று தெரியவந்ததால் எப்படி ரவிக்குமார் ...
பூ நாகம் வாழும் பூக்களாகும் வங்கிகள்
தலைக் கவசம் மட்டும்தான் உயிர் கவசமா
நான்கு தினங்களுக்கு முன் நண்பர் ஆவியுடன் எனது ஓ ட்டை வண்டியில் (ஓடற வண்டினு சொல்லுங்க என்று பாசிட்டிவ் செய்திகள் தரும் பாச...
சாதி பார்க்கும் நாட்டிற்கு நான் வர வேண்டுமா
எங்கள் தளத்தில் துளசி இட்ட “சாதிகள் சாகவில்லை பாப்பா, அதைச் சாகடிக்க வேணுமடி பாப்பா” இ டுகைக்குப் பல கோணங்களில் பின்னூட்டங்கள் வந்த...
எங்கள் வீட்டிற்கு வந்த "MADE FOR EACH OTHER" தம்பதிகள்
“வாடா வா. பாத்து எவ்வளவு நாளாச்சு இப்பதான் எங்க வீட்டுப் பக்கம் வரணும்னு தோணி, வழி தெரிஞ்சுதாக்கும் இப்பதான் எங்க வீட்டுப் பக்கம் வரணும்னு தோணி, வழி தெரிஞ்சுதாக்கும்” அவன் அசடு வழியத் ...
6 முதல் 60 வரை திரை உலகில் சகலகலாவல்லவனாய் வாழும் கமலுக்கு பிறந்த நாள் வாழ்த்துக்கள்
தன்னுடைய 6 ஆம் வயதில் களத்தூர் கண்ணம்மாவில் திரை நட்சத்திரமாக வந்த கமலுக்கு, அதன் பின் நீண்ட 54 வருடங்களில், வளர்ந்து தமிழ் ,...
ஹைகோர்ட்........ஃபகத் ஃபாசிலுக்கும், சுப்ரீம் கோர்ட் சுராஜ் வெஞ்ஞாரமூடுக்கும் நல்ல தீர்ப்பு வழங்கி இருக்கிறது.
பாரதிராஜா மலையாளத் திரைப்பட விருது ஜூரி சேர்மன் ஆன திரு பாரதிராஜா, சிறந்த நடிகருக்கான தேசிய விருது பெற்ற சுராஜ் வெஞ்ஞாரமூடுக்குச் ...
உலகெங்கிலும் உள்ள 5000 திரையரங்குகளில் திரையிடப்பட்டு “கபாலி” ஒரு சரித்திரமே படைத்துவிட்டது. 1975 ல் வெளிவந்த பாலசந்தரின் அபூர்வராகங்களில்...
Thulasidharan V Thillaiakathu. பட சாளரம் தீம். தீம் படங்களை வழங்கியவர்: epicurean. Blogger இயக்குவது.


Thiru Padaippugal படைப்புகள்: April 2014

அகரமுதல 24 இதழுரை - akaramuthala 24 editorial - பைந்தமிழ் காப்போம்
பாவேந்தர் பாரதிதாசன் புகழ்பாடி, பைந்தமிழ் காப்போம்
இலக்குவனார் திருவள்ளுவன் 27 ஏப்பிரல் 2014 கருத்திற்காக..
உலகின் சிறந்த கவிஞர்களுள் ஒருவராகப் போற்றப்பட வேண்டியவர் பாவேந்தர் பாரதிதாசன். ஆனால், தமிழ்நாட்டில்கூட அவரின் தகைமை பெரும்பான்மையரால் அறியப்படவில்லை. பாரதிதாசன் என்றால் தமிழுணர்வு என அவரை அறிந்தவர்கள் அடையாளம் காண்கின்றனர். ஆனால், அரசியல் அறம், அறிவியல், இசைத்தமிழ், இயற்கை போற்றல், சிறுவர் இலக்கியம், தொழிலாளர் நலம், பகுத்தறிவு, பெண்ணுரிமை, பொதுவுடைமை, மண்ணுரிமை, மூடநம்பிக்கை ஒழிப்பு , எனப் பல துறைகளிலும் முத்திரை பதித்தவர் பாரதிதாசன். இவரைப்பற்றித் தமிழ்ப்பாட நூல்களிலேயே போதிய கட்டுரைகள் இடம் பெறவில்லை. இவரைப்பற்றி இந்தியாவில் அனைத்து மாநிலங்களிலும் பாடநூல்களிலும் படைப்புகள் இடம் பெற்றிருக்க வேண்டும். பிற மொழியினரும் இவரது பாடல்களை அறியச் செய்திருக்க வேண்டும்.அப்பொழுதுதான் இந்தியத்துணைக் கண்டத்தில் உள்ளவர்களாவது அவரது சிறப்பைப் புரிந்திருப்பார்கள். தமிழர் வாழும் நிலப்பகுதி எங்கும் பாவேந்தர் போற்றப்பட்டால், உலகப் படைப்பாளிகள் அவரைப்பற்றி அறிந்திருப்பர். பாரதிதாசன் பரம்பரை என நூற்றுக்கணக்கில் பாவலர் கூட்டம் பெருகியுள்ளமைபோல், உலகில் எந்தக் கவிஞனுக்கும் கவிதைப் பரம்பரை உருவாகவில்லை என்பதை உலகம் உணர்ந்திருக்கும்.
உலகக் கவிஞரான பாவநே்தர் பாரதிதாசன் புகழ் போற்றல் என்பது பரப்புப்பணி மட்டுமல்ல. அவரது பாடல்களைப் படித்து நாம் அவ்வழியில் இயங்குவதுமாகும். தமிழ் மக்கள் தன்னுரிமை பெற்ற தன்மான மக்களாகச் சிறந்து விளங்க நாம் அவரது பாடல்கள் வழி நிற்றல் வேண்டும். அங்கும் இங்குமாக அவரின் பாடல் வரிகளை எடுத்தாண்டு பேசுவதோ, பாடுவதோ மட்டும் போதாது.
“எப்பக்கம் வந்து புகுந்துவிடும் — இந்தி
அற்பமென்போம் அந்த இந்திதனை — அதன்
என்றார் பாவேந்தர் பாரதிதாசன். ஆனால், இன்றைக்கு மெல்ல மெல்ல இந்திமொழியானது தன்னுடைய அரக்கக் கைகளால் நம்மைக் கட்டிப்போட்டுக் கொண்டுதான் உள்ளது. முன்பை விட இந்திமொழியானது, திட்டங்களின் பெயர்கள், துறைகளின் முத்திரை முழக்கங்கள், விழா அழைப்பிதழ்கள், பதாகைகள், அரசு விளம்பரங்கள், தனியார் விளம்பரங்கள், பணித்தேர்வு, கல்வியக நுழைவுத்தேர்வு, பாட மொழி, ஊடகங்களில் இந்திச் சொற்களைத் திணிப்பது, பதவிப் பெயர்கள், செய்மதிகள், புயல்கள் முதலானவற்றின் பெயர் சூட்டல் முதலான முறைகளில் எல்லா மொழிகளையும் விட மிகவும் ஒதுக்கீடு பெற்று, நாட்டின் பிற மொழிகளை அழித்து வரும் வகைகளில், இன்னும் அடுக்கிக் கொண்டே போகும் வகைகளில் ஒவ்வொரு செயலிலும் இந்தி மேலோங்கி நிற்கும் நிலைகளில் திணிப்பு தொடர்ந்து கொண்டுதான் உள்ளது.
“எழுத்தைக் கொல்வது மொழியைக் கொல்வதே
மொழியைக் கொல்வது இலக்கியம் கொல்வதே
இலக்கியம் கொல்வதோ இனத்தைக் கொல்வதே
இனத்தைக் கொல்வ தெதற்கெனில், தமிழர்
நிலத்தைச் சுரண்டித் தமது நிலையினை
உயர்த்த, வடவரின் உள்ளம் இதுதான்”
என்றார் பாவேந்தர் பாரதிதாசன். ஆனால், தந்தை பெரியாரைப் பிற வகைகளில் எதிர்த்துக்கொண்டு அவர்வழியில் இயங்குவதாகக் கூறியும் சமயப் பரப்புரை என்ற போர்வையிலும், அறிவியலுக்கு ஏற்றது என்ற ஏமாற்று முக்காட்டை அணிந்துகொண்டும் வரி வடிவச் சிதைவுகள் மேற்கொள்ளப்பட்டுப் பரப்பப்பட்டு வருகின்றன. உரோமன் எழுத்துகளைப் பயன்படுத்துவது, கிரந்த எழுத்துகளைப் பயன்படுத்துவது, புதிய சிதைவு வடிவங்களைப்பயன்படுத்துவது என்று தனித்தனிக் கூட்டங்கள், தமிழ் வரிவடிவச் சிதைப்புகளில் ஈடுபட்டு வருகின்றன. அரசு நிறுவனமான தமிழ்இணையக் கல்விக்கழக இணையத் தளத்திலேயே தமிழ்வரிவச் சிதைவு இடம் பெறும் அளவில் தமிழ்ப்பகைவர்கள் செல்வாக்காக உள்ளனர். நாம் கடுமையாக முயன்று நெடுங்கணக்குக் கொலைகளைத் தடுத்து நிறுத்த வேண்டும்.
“செந்தமிழைச், செந்தமிழ் நாட்டைச் சிறைமீட்க
நந்தமிழர் உள்ளத்தில், வையம் நடுநடுங்கும்
வெந்தணல் ஒன்று விரைந்து வளர்ந்ததென்று
குந்திக் குரலெடுத்துக் கூவாய் கருங்குயிலே.”
எனக் கனவு கண்டார் பாவேந்தர் பாரதிதாசன். தமிழ் உணர்வாளர்கள் உள்ளங்களில் வளரும் தணலை அழிப்பதே ஆட்சியாளர்களின் பணியாக அமைந்து விடுகின்றது.
“சிங்களவர்க்கு உள்ள இலங்கையின் உரிமை
செந் தமிழர்க்கும் உண்டு; திருமிகு
சட்ட மன்றிலும் பைந் தமிழர்க்கு
நூற்றுக்கு ஐம்பது விழுக்காடு நோக்கிப்
படிமை ஒதுக்கப் படுதல் வேண்டும்
செந்தமிழ் மக்கள் சிறுபான்மை யோரெனச்
சிங்களவர் பெரும்பான்மை யோரெனச் செப்பித்
தமிழர் உரிமையைத் தலை கவிழ்க்க
எண்ணும் எண்ணம் இழைக்கும் தீமைகள்
எவற்றையும் தமிழர் எதிர்க்க வேண்டும்
மானங் காப்பதில் தமிழ் மக்கள்
சாதல் நேரினும் தாழக் கூடாது
இவைகள் இலங்கை தமிழர் கொள்கைகள்
யாவர் இவற்றை எதிர்ப்பினும் விடற்க
என்றார் 1959 இல் பாரதிதாசன்.
இலங்கையில் தமிழர்கள் கொடுமைகளுக்கு ஆளாகி, சம உரிமை கிடைக்காமல் தனிஉரிமை பெற்றிட
“ஒட்டார் பின் சென்றொருவன் வாழ்தலின் அந்நிலையே
கெட்டான் எனப்படுதல் நன்று” (திருக்குறள் 967)
என்னும் தெய்வப்புலவர் திருவள்ளுவர் திருவாக்கினை உணர்ந்து தமிழ் ஈழம் அமைத்தனர்; தனி அரசு நடத்தினர். ஆனால், உலக நாடுகளும் இந்தியாவும் இணைந்து சிங்களத்திற்கு உதவியதால் அங்கே இனப்படுகொலை நடந்தது.
என்ற பாவேந்தரின் கட்டளையை ஏற்று விடுதலைப்புலிகள் படைஅமைத்துத் தம் மக்களைக் காப்பாற்றி வந்ததற்கு முற்றுப்புள்ளி இடச் செய்து விட்டோம் இறையாண்மை மிக்கத் தமிழ் ஈழ அரசு சிதைக்கப்பட்டது. இன்றைக்குத் தமிழ்நிலம் பறிபோய்க் கொண்டு உள்ளது. ஈழத்தமிழர்கள் படுகொலைகளுக்கும் துன்பங்களுக்கும் ஆளாகிக் கொண்டுள்ளனர். இருப்பினும் நாம், அமைதிகாத்துக் கொண்டிருக்கிறோம். இவற்றுக்குக் காரணமானவர்களுடன் கொஞ்சிக் குலவிக் கொண்டிருக்கின்றோம்
நமக்கு ஏற்பட்டுள்ள இழிநிலைகளைப் போக்கிடப் பாவேந்தர் பாரதிதாசன் நமக்கு அளித்த கைவிளக்குதான் ‘தமிழியக்கம்’ நூல். இதனையாவது நம் வழிகாட்டியாகக் கொண்டு நாம் செயல்படலாம் அல்லவா
நம் பெயர்களும் வணிக நிறுவனங்களின் பெயர்களும் தமிழில் அமைய,
தமிழகத்தின் தமிழ்த் தெருவில் தமிழே திகழ
செத்த சமசுகிருதத்தின் ஆதிக்கத்தை விரட்ட,
தமிழாய்ந்த தமிழர்களே ஆட்சித்துறைகளில் தலைமைப் பொறுப்பு வகிக்க,
வேற்றுவரின் ஆரியத்தைக் கோயிலிலே வேரறுக்க,
மணமக்கள் இல்லறத்தை மாத்தமிழால் தொடங்கிட,
துறைதோறும் தமிழுக்குத் தொண்டு செய்து தமிழன்னையைக் காத்திட
“மூவேந்தர் முறை செய்தது நம் தமிழ் நாடு-தாய்
முலைப்பாலொடு வீரம் உண்டது செந்தமிழ் நாடு”
என்பதை உணர்ந்து தமிழ்நாட்டைத் தமிழர் நாடாக்கி உலகெங்கும் தமிழர்கள் உரிமையுடன் வாழப் பணிஆற்றிடலாம் அல்லவா
இனியேனும் நாம் தமிழ் காக்கும் தமிழராய் வாழ்வோம்பாவேந்தர் பிறந்த நாளிலும் நினைவுநாளிலும் மட்டும் அவரை நினைக்காமல், “தமிழுக்குத் தொண்டு செய்வோன் சாவதில்லை” என்னும் அவர் முழக்கத்தை உணர்ந்து எந்நாளும் தொண்டாற்றிடுவோம்
என்னும் அவர் கட்டளையை ஏற்று உலகத் தமிழர்களைக் காத்திடுவோம்
இறந்தொழிந்த பண்டை நலம் புதுப்புலமை பழம்பெருமை அனைத்தையும் நாம் படைப்போம்
தமிழ் எங்கள் உயிர் என்பதாலே — வெல்லுந்
தமிழ்என்னில் எம்முயிர்ப் பொருளாம் – இன்பத்
தமிழுண்டு தமிழ் மக்களுண்டு — இன்பத்
தமிழுக்கு நாளும் செய்வோம் நல்ல தொண்டு
தமிழ் என்று தோள் தட்டி ஆடு
தமிழ் வெல்க வெல்க என்றே தினம் பாடு
என்பதை உணர்ந்து நாளும் தமிழ்த் தொண்டாற்றிடுவோம்
பாவேந்தர் பாரதிதாசன் புகழ்பாடி, பைந்தமிழ் காப்போம்
Posted by இலக்குவனார் திருவள்ளுவன் at 3:44 PM
Labels: 24, அகரமுதல, இதழுரை, இலக்குவனார் திருவள்ளுவன், பாவேந்தர் பாரதிதாசன்
இலக்குவனார் திருவள்ளுவன் 20 ஏப்பிரல் 2014 கருத்திற்காக..
யாருக்கு வாக்களிக்க வேண்டும் என்பதை விட யாருக்கு வாக்களிக்கக்கூடாது என்பதன் அடிப்படையில்தான் தேர்தல் வெற்றிகள் அமைகின்றன. மக்கள் மனம் கொள்ளும் வகையில் எக்கட்சியின் பணியும் அமையாததால், விருப்பமின்றி, எதிர்நிலை அணுகுமுறையில் மக்கள் வாக்களிக்கின்றனர். சிலக் கட்சிகள் மீது நாட்டம் இருப்பினும் வாக்கு சிதறக்கூடாது என்று எண்ணியும் வெற்றிபெறும் என எதிர்நோக்கும் கட்சியில் வாக்களிக்க விரும்பியும், மக்கள் அளிக்கும் வாக்குகளே ஆட்சியை முடிவு செய்கின்றன.
இப்பொழுது நடைபெற்று வரும் பொதுத்தேர்தலில் – தமிழ்நாட்டில் வரும் ஏப்பிரல் 24,2014 அன்று வாக்குப்பதிவு நடைபெற உள்ள நாடாளுமன்றத்திற்கான தேர்தலில் – இதே போன்ற போக்குதான் முதன்மை வகிக்கும் என்பதில் ஐயமில்லை. என்றாலும் எதிர்நிலை வாக்களித்துச் சலித்துப் போன மக்கள் வேறு எவ்வாறு வாக்களிப்பது என்பதில் குழப்பநிலையில் உள்ளனர் என்பதும் உண்மைதான். எனினும் 1967 இல் விரட்டியடிக்கப்பட்ட, ஊழல் திலகம், இந்தியத் துணைக்கண்டத்துத் தேசிய இனங்களை ஒடுக்கும் அடக்குமுறை நாயகம், காங்கிரசுக் கட்சி இந்தியா, முழுவதும் விரட்டி யடிக்கப்பட வேண்டும் என்பதே உண்மை. இவற்றிற்கு அப்பால், தமிழ்நாட்டில் காவிரியாறு, பெரியாறு முதலான நீர்ச்சிக்கல்களில் காட்டும் பாகுபாடு, தமிழக மீனவர்கள் நலனில் சிறிதும் கருத்து செலுத்தாததுடன், நாளும் கொல்லும் சிங்களத்திற்குத் துணை நிற்றல், எல்லாவற்றிற்கும் மேலாகத் தமிழ் ஈழத்தில் பன்னூறாயிரத் தமிழர்களைக் கொன்றொழித்த கொடுஞ்செயல் போன்ற தமிழர் நலனுக்கு எதிரான போக்கைக் கடைப்பிடிப்பதால், காங்கிரசுக் கட்சி எல்லாத் தொகுதிகளிலும் மண்ணைக் கவ்வ வேண்டும் என்பதே பெரும்பாலோர் விருப்பம். எனவே, யார் வந்தாலும், காங்கிரசு அடியோடு தோற்கடிக்கப்படுவது பிறருக்கும் பாடமாக அமையும் என்பதில் ஐயமில்லை.
இனப்படுகொலைகளை இரக்கமின்றி நடத்திவிட்டு – தமிழ் நிலத்தைச் சுடுகாடாகவும் புதைகாடாகவும் ஆக்கிவிட்டு – உலக அரங்கில் நாடகமாடும் சிங்கள ஈன அரசிற்கு உதவுவதற்காக நலத்திட்ட உதவி என்ற போர்வையில் ஆட்டம் போடும் காங்கிரசு, வெட்கமும் மனச்சான்றும் இன்றி அங்கே தமிழர்களுக்கு உதவி செய்து வருவதாகப் பொய்யுரை புகன்று வருகிறது. படுகொலையாளி களுக்கும் துணை நின்ற உடன் கொலையாளிகளுக்கும் பாடம் புகட்ட, காங்கிரசு அகற்றப்பட வேண்டும் துரத்தப்படவேண்டும் எனவே, தமிழ் மக்களும் தமிழ்நாட்டிலுள்ள பிற மக்களும் அக்கட்சி நீங்கலான எதற்கு வாக்களித்தாலும் பாராட்டத் தகுந்தவர்களே
வள்ளலார் இராமலிங்க அடிகள் வழியில், ”கருணையிலா ஆட்சி கடுகி ஒழிய” வேண்டும் எனில், அவர் அஞ்சிய
“நடுநிலை இல்லாக் கூட்டத்தைக் கருணை
கெடுநிலை நினைக்குஞ் சிற்றதி காரக்
அரசியலில் இருந்து அகற்ற வேண்டும்.
எனவே, பன்னூறாயிரவர் படுகொலைகளுக்குக் காரணமாகும் வகையில், நேரடியாகவும் மறைமுகமாகவும் பாராமுகமாகவும் செயல்பட்டவர் யாராயினும், வீட்டு மக்கள் நலன்களுக்காக நாட்டுமக்கள் நலன்களைக் காவு கொடுத்தவர்கள் எவராயினும் அவர்களும் தோற்கடிக்கப்பட வேண்டும். அப்பொழுதுதான் மக்களுக்கு எதிராகச் செயல்பட்டுவிட்டு அந்த மக்களிடமே வாக்கு கேட்க இயலும் என்ற துணிவு யாருக்கும் வாராது.
‘பேய்’க்கு வாக்களிக்கவில்லை என்ற ஒருமித்த முடிவிற்கு வந்தாலும் வாக்குரிமையை உரியவாறு பயன்படுத்த வேண்டும் அல்லவா அது குறித்தும் நாம் கருத வேண்டும்.
கட்சி ஈடுபாடு கொண்ட வாக்காளர்களில் பெரும்பான்மையர் தாங்கள் சார்ந்துள்ள கட்சிகளுக்கே வாக்களிப்பர் என்பதில் ஐயமில்லை.
கட்சியின் செயல்பாடு பிடிக்காத நேரத்தில் வாக்களிப்பைப் புறக்கணிப்பார்களே தவிர, வேறுகட்சிகளுக்கு வாக்களிக்க மாட்டார்கள். இன்றைய கட்சிகள் என்பன, அன்றைய சமய(மத) வடிவங்களே எனவே, சமய வெறி இன்றைக்குக் கட்சி வெறியாக மாறி உள்ளது. (பழைய கட்சிகளான சமய வெறிகளும் இருக்கத்தான் செய்கின்றன.) தொண்டர்கள் கட்சிகளுக்குக் கொத்தடிமைகளாக உள்ளனர். (எனவேதான், ஓர் அமைப்பு பிளவுபடும்பொழுது பெரும்பான்மையர் தாய் அமைப்பிலேயே இருந்து விடுகின்றனர். மக்கள் திலகம் புரட்சித்தலைவராக மாறியதன் காரணம் அவரது நேயர்கள் திரண்டு அவருடன் இணைந்ததுதான்.) தங்களது உணர்வுகளுக்கு மாறாகத் தலைமை நடந்து கொண்டாலும் அமைதி காக்கும் இவர்களாலேயே தலைவர்கள் தம் விருப்பங்களுக்கேற்ப நடந்து கொண்டு தொண்டர்கள் விருப்பத்தின்படி நடப்பதாகக் கதை அளக்கின்றனர். பல மணி நேரம் அணிவகுப்பு ஊர்வலம் நடத்தும் கட்சிகளால் இனப் படுகொலைக்கு எதிராகச் சில நிமைய ஊர்வலங்கள்கூட நடத்தப்பெறாததன் காரணம் தலைமையே எனவே, சமய வெறி இன்றைக்குக் கட்சி வெறியாக மாறி உள்ளது. (பழைய கட்சிகளான சமய வெறிகளும் இருக்கத்தான் செய்கின்றன.) தொண்டர்கள் கட்சிகளுக்குக் கொத்தடிமைகளாக உள்ளனர். (எனவேதான், ஓர் அமைப்பு பிளவுபடும்பொழுது பெரும்பான்மையர் தாய் அமைப்பிலேயே இருந்து விடுகின்றனர். மக்கள் திலகம் புரட்சித்தலைவராக மாறியதன் காரணம் அவரது நேயர்கள் திரண்டு அவருடன் இணைந்ததுதான்.) தங்களது உணர்வுகளுக்கு மாறாகத் தலைமை நடந்து கொண்டாலும் அமைதி காக்கும் இவர்களாலேயே தலைவர்கள் தம் விருப்பங்களுக்கேற்ப நடந்து கொண்டு தொண்டர்கள் விருப்பத்தின்படி நடப்பதாகக் கதை அளக்கின்றனர். பல மணி நேரம் அணிவகுப்பு ஊர்வலம் நடத்தும் கட்சிகளால் இனப் படுகொலைக்கு எதிராகச் சில நிமைய ஊர்வலங்கள்கூட நடத்தப்பெறாததன் காரணம் தலைமையே எனவே, கட்சித் தொண்டர்கள் தத்தம் உணர்வுகளைத் தலைமைக்குத் தெரிவிக்கத் தயங்கக்கூடாது. அதற்கு மாறாகச் செயல்பட்டால் எதிர்க்கத் தயங்கமாட்டோம் என்பதையும் உணர்த்த வேண்டும். அப்பொழுதுதான் கட்சித் தலைமைகள் மக்கள் நலனுக்காகப் பாடுபடும். மனச்சான்றின்படிச் சிந்தித்து வாக்களிக்குமாறு கட்சித் தொண்டர்களிடம் வேண்டுகோள் விடுக்கின்றோம் எனவே, கட்சித் தொண்டர்கள் தத்தம் உணர்வுகளைத் தலைமைக்குத் தெரிவிக்கத் தயங்கக்கூடாது. அதற்கு மாறாகச் செயல்பட்டால் எதிர்க்கத் தயங்கமாட்டோம் என்பதையும் உணர்த்த வேண்டும். அப்பொழுதுதான் கட்சித் தலைமைகள் மக்கள் நலனுக்காகப் பாடுபடும். மனச்சான்றின்படிச் சிந்தித்து வாக்களிக்குமாறு கட்சித் தொண்டர்களிடம் வேண்டுகோள் விடுக்கின்றோம் ஆதலால், பிற வாக்காளர்கள்குறித்து நாம் பார்ப்போம்
பா.ச.க. ‘ஒரே நாடு, ஒரே மொழி, ஒரே சமயம்’ என அழிவுப்பாதையில் நாட்டை இழுத்துச் செல்லும் கட்சி. எனவே, அதற்கான ஆதரவு என்பது நம் தலையில் நாமே மண்ணை இட்டுக் கொள்வதை ஒக்கும். ஆனால், இந்திய அளவில் காங்.கிற்கு மாற்றாக அதுதான் நிற்கின்றது. புதிய ஏழைமக்கள் கட்சி என்று பெயர் சூட்டிக் கொள்ளும் ஆம்ஆத்மியும் தமிழர் வரலாறு அறியாமையால், நமக்கு எதிரானதாகத்தான் செயல்படும். தங்களுக்குத் தாங்களே மூன்றாம்அணி என அவ்வப்பொழுது சொல்லிக் கொள்ளும் கட்சிகள் சில அவ்வாறு முழு மனத்துடன் செயல்படவில்லை. எனவே, பிற மாநிலங்களில் பா.ச.க. வந்து விட்டுப் போகட்டும் அதன் மூக்கணாங் கயிறு தமிழ் நாடாளு மன்ற உறுப்பினர்களிடம் இருக்க வேண்டும். எனவே, தமிழ்நாட்டில் அதற்கு இடம் தரக்கூடாது. எனினும் அதனுடன் இணைந்துள்ள கட்சிகளின் தமிழ் நல வேட்பாளர்களை நாம் தெரிவு செய்வதே நமக்கு நன்மையாகும்.
வைகோ தலைமையிலான ம.தி.மு.க., தமிழர் நலனுக்காகக் குரல் கொடுத்து வருவது. அது மட்டும்அல்ல, உலகத் தமிழர் நலன்களுக்காகவும், குறிப்பாக ஈழத் தமிழர் நலன்களுக்காகவும் தொடர்ந்து போராடி வருவது. அக்கட்சி பெருமளவான வாக்குகள் பெற்று வெற்றி பெற வேண்டும். அப்பொழுதுதான் ஈழத்தமிழர் நலன்களில் தமிழ் மக்கள் கவனம் செலுத்தி வருவதைப் பிற அரசியல்வாதிகள் புரிந்து கொள்வர். அக்கட்சி தோற்கடிக்கப்பட்டால், உலகெங்கும் தமிழர்கள் கொல்லப்பட்டாலும் அஞ்சத் தேவையில்லை என மத்திய அரசில் உள்ளோர் தமிழர் நலன்களைப் புறக்கணிக்கும் போக்கும் எதிராகச் செயல்படும் இழிசெயலும் தொடரும். எனவே, ஈழத்தமிழர்களின் மீதான அன்பை வெளிப்படுத்தும் வகையில், அமைய உள்ள மத்திய ஆட்சி, இனப்படுகொலை புரிந்தவர்கள் தண்டனைகளை விரைவில்பெற உலக அரங்கில் நடவடிக்கை எடுக்கவும், தமி்ழ் ஈழத்தை ஏற்று அதனை மலரச் செய்யவும் ஆவன செய்வர்.
சிலர் வைகோவைத் தெலுங்கர் எனக் கூறி எதிராகக் கூறி வருகின்றனர். நாயுடு, நாயக்கர், ஆகியோர், தெலுங்கர் ஆட்சியில் ஆட்சிப் பொறுப்பில் உடனிருந்தமையால் தெலுங்கு பேசியவர்களே அவர்கள் தெலுங்கு தெலுங்கே அல்ல அவர்கள் தெலுங்கு தெலுங்கே அல்ல ஆங்கிலேய ஆட்சியால் ஆங்கிலேயம் பேசிய/பேசும் நம்மவர் ஆங்கிலயேர் ஆகிவிடுவார்களா ஆங்கிலேய ஆட்சியால் ஆங்கிலேயம் பேசிய/பேசும் நம்மவர் ஆங்கிலயேர் ஆகிவிடுவார்களா அதுபோல்தான் இதுவும். வேறொரு வகையிலும் சிந்திக்க வேண்டும். தமிழனாகப் பிறந்து தமிழர்க்கு எதிராகச் செயல்படுவோரை விட, உண்மையில் தமிழர் நலனில் கருத்து செலுத்துவோர்தானே தமிழராவர். மேலும், இப்பொழுது நடைபெறுவது தமிழகச் சட்டமன்றத் தேர்தல் அல்ல அதுபோல்தான் இதுவும். வேறொரு வகையிலும் சிந்திக்க வேண்டும். தமிழனாகப் பிறந்து தமிழர்க்கு எதிராகச் செயல்படுவோரை விட, உண்மையில் தமிழர் நலனில் கருத்து செலுத்துவோர்தானே தமிழராவர். மேலும், இப்பொழுது நடைபெறுவது தமிழகச் சட்டமன்றத் தேர்தல் அல்ல நாடாளுமன்றத் தேர்தல்தான் மத்திய ஆட்சியில் தமிழர் நலன் நாடும் தலைவரும் அவரது கட்சியினரும் பங்கேற்பதுதான் தமிழர்க்கு நிலையான நன்மைகளைத் தரும். எனவே, அவர் பிறப்பால் யார் என ஆராயாமல், எண்ணத்தாலும் செயலாலும் தமிழராகச் செயல்படும் அவரைப் பெருமளவு வாக்குகள் அளித்து வெற்றி பெறச் செய்வது விருதுநகர் தொகுதி வாக்காளர்கள் கடமையாகும்.
அஇஅதிமுக-வின் பழைய நிலைப்பாடு நமக்குத் தேவையில்லை. இன்றைக்கு ஈழ ஆதரவு நிலைப்பாட்டில் உள்ளது வரவேற்கத்தக்கது. “சிங்கள இலங்கை நம் நட்பு நாடல்ல” என முரசறைந்துள்ளதும் இனப்படு கொலைகாரர்கள் தண்டிக்கக் குரல் கொடுப்பதும், தமிழ் ஈழம் அமைக்கவும் தொடர்பானவற்றிலும் சட்ட மன்றத்தில் தீர்மானங்கள் நிறைவேற்றியுள்ளதும் இராசீவு கொலைவழக்கில் சிக்க வைக்கப்பட்டவர்களின் விடுதலைக்காகப் பாடுபடுவதும் தமிழர்களின் எண்ணம்தான் என்பது மெய்யெனில் அக்கட்சியும் வெற்றியைப் பெற்றாக வேண்டும். ஆனால், நாடாளுமன்றத் தேர்தலில் போட்டியிடாமல் தலைமையமைச்சர் கனவைப் பரப்பியதும், சுருதி குறைந்து, வெவ்வேறுவகையாகப் பேசியதும் தலமையமைச்சர் ஆனால், பிற அமைச்சர்களும் முதலமைச்சர்களும் தூதுவர்களும் நெடுஞ்சாண்கிடையாக விழுந்தால்தான் நல்லுறவு நிலவும் என்ற பேச்சிற்கு ஆளானதும், அக்கட்சி பெற வேண்டிய வெற்றியைச் சறுக்கச் செய்துவிட்டது. இக்கட்சி எல்லா இடங்களிலும் வெற்றி பெற்றால், தமிழ்வழிக்கல்விக்கு எதிரான அரசின் போக்கு, தமிழ் வழிபாட்டிற்கு எதிரான அரசின் செயல்பாடு, ஈழத்தமிழர்களைச் சிறைக்கொட்டடிபோன்ற முகாம்களில் அடைத்து வைத்திருப்பது முதலான தமிழ்எதிர்ப்போக்கிற்கும் ஆதரவு தெரிவித்ததாகிவிடும். எனவே, இக்கட்சியின் தமிழ்நலச் செயல்களுக்குப் பச்சைக்கொடி காட்டவும், தமிழ்ப்பகைச் செயல்களுக்குச் செங்கொடி காட்டவும் பிற கட்சிகளில் தமிழ்நலவேட்பாளர்கள் போட்டியிடாத இடங்களில் வெற்றி பெறச் செய்ய வேண்டும். அஇஅதிமுகவின் எதிர் வாக்கு பிரிவதால் பெருமளவு வெற்றி பெற வாய்ப்புள்ளது என ஒரு சாராரும், பன்முனைப்போட்டியால், 50%இற்கு மேல் வெற்றி பெற இயலாது என மறு சாராரும் கூறி வருகின்றனர். அஇஅதிமுக வெற்றி பெற்றால் மத்திய அரசில் முதன்மைப் பங்கு வகிக்கும் என எதிர்பார்ப்பது நடந்தாலும் நல்லதுதான். ஆனால், மூன்றாவது அணி வெற்றி பெற்றால்மட்டுமே அதற்கு வாய்ப்பு உள்ளது.
பா.ச.க. போட்டியிடும் இடங்களில் அஇஅதிமுக வெற்றி வெறுவதே நல்லது. என்றாலும் தென்சென்னையில் தி.மு.க. சார்பில் தி.கே.சீ.இளங்கோவன் நிற்கிறார். ஆட்சியில் இருக்கும் பொழுது இந்தியனாகவும் இல்லாத பொழுது தமிழனாகவும் காட்டிக்கொள்ளும் தலைமையில் செயல்படுபவர்; என்றாலும் தி.கே.சீ.இளங்கோவன் முதன்முதலில் சிங்களப் படு கொலைகளுக்கு எதிராக நாடாளுமன்றத்தில் குரல் கொடுத்தவர். இந்தியாவின் குற்றப்பங்களிப்பைச் சரியாகக் கண்டிக்கத் தவறி விட்டிருந்தாலும் இவரது உரை உலக அளவில் கவனிப்பிற்கு உள்ளானது. இப்போதைய தேர்தலில் மு.க.தாலின் காங்.கிற்கு எதிரான விடாப்பிடியான போக்கைக் கொண்டிருப்பது பாராட்டிற்குரியது. தேர்தலுக்குப் பின்னரும் இப்போக்கு எச்சூழலிலும் மாறுதல் உறக்கூடாது. இதனடிப்படையில் பா.ச.க.விற்கு எதிராக இங்கே மட்டும் திமுக வெற்றி பெறுவது நல்லதுதான். அந்த வகையில் அவர் வெற்றி பெறுவது – தி.மு.க. எதிர்க்கட்சியாக அமையப்போவதால் – தமிழர் நலனுக்காக உரத்துக் குரல் கொடுக்க உதவும். அதுபோல், நாகர்கோயிலில் யார் வரலாம் என்பது குறித்துப் பின்னர் காண்போம்
விசயகாந்தும் இலங்கைத் தமிழர்களுக்கான முகாம்களில் அரசின் கெடுபிடி காட்டப்படாத பொழுது அவர்களுக்கு உதவியர்தான். தம் பிள்ளைக்கு, பிரபாகரன் எனப் பெயர் சூட்டியும் திரைப்படம் வாயிலாகவும் தன் தமிழ் உள்ளத்தை வெளிப்படுத்தியவர். இவர் கட்சியில் தமிழர் நலன் நாடுவோர் வெற்றி பெறுவது இக்கட்சியின் தமிழ்நலச்செயல்பாட்டைப் பெருக்கும். இக்கட்சி காங்.உடன் கூட்டணி வைக்க முயன்ற கட்சி என்ற அளவில் முழு வெற்றியைப் பெறக் கூடாது என்பதையும் கருத்தில் கொள்ள வேண்டும்.
ஊடகங்களில் தமிழ் நிலவப்பாடுபடுவது பா.ம.க. மட்டும்தான். எனவே, இதற்காகவும் மதுவிலக்கிற்கு எதிரான போராட்டத்திற்காகவும் வெற்றிச் சுவையைப் பெற வேண்டிய கட்சியாக உள்ளது. மூர்த்தி, அன்புமணி ஆகியோர், அமைச்சுப் பொறுப்பில் இருந்து அருந்தொண்டாற்றியவர்கள். எனவே, பாமகவில் மக்கள் நலன்நாடும் தமிழன்பர்கள் வெற்றி பெறுவது நமக்கு நல்லது.
பொதுவுடைமைக் கட்சிகளும் ஓரங்கட்டப்படவேண்டியவையே. இந்தியப் பொதுவுடைமைக்கட்சி அவ்வப்பொழுது ஈழத்தமிழர் நலன்களுக்காகக் குரல் கொடுத்தாலும் மார்க்சியப் பொதுவுடைமை என்பது தமிழ்ப்பகைக்கட்சி என்பதே உலகறிந்த உண்மை. இக்கட்சிகளுக்கு உண்மையிலேயே ஈழத்தமிழர் நலனில் ஈடுபாடு இருப்பின் உலகப்பொதுவுடைமை நாடுகளைச் சிங்களத்திற்கு எதிராகத்திருப்பி விட்டிருக்கலாம் அல்லவா அவ்வாறில்லாமல் அந்நாடுகளின் சிங்கள ஆதரவிற்கேற்ற வகையில் ஆட்டம் போடும் இவை தோல்வியுறுவதே நாட்டிற்கு நல்லது.
பிற கட்சிகளும் வாக்குகளை அறுவடை செய்வதில் காட்டும் கவனத்தைத் தமிழர் நலனில் காட்டுவன அல்ல. வடக்கில் எந்தக் கட்சி தோன்றினாலும் அதன் கிளை முதலில் தமிழ்நாட்டில் அமையும் போக்கை நிறுத்த வேண்டும். மாறாகத் தமிழகக் கட்சிகளின் கிளைகள், பிற மாநிலங்களில் வேரூன்ற வேண்டும். ஏழை மக்கள் கட்சியில் உதயகுமார் ஒருவர்தான் வெற்றிக்கனியைச் சுவைக்க வேண்டியவராக உள்ளார். வடநாட்டுக்கட்சியில் தமிழர் ஆதரவுப் போக்கை உண்டாக்குவார் என்ற நம்பிக்கையில் அவரை வெற்றி பெறச் செய்வது அவரது இடிந்த கரைப் போராட்டங்களுக்கான பரிசாக அமையும். அவர் இன்னும் முனைப்பாகப் பாடுபட்டால்தான் வெற்றி பெறுவார்.
தமிழுக்கும் தமிழர்க்கும் தலைமை கிடைக்கும் வகையில் தமிழ்த்தேசிய உணர்வாளர்கள் பெருகும்வரை யாருக்கேனும் நாம் வாக்களித்துத்தான் ஆக வேண்டும். தேர்தல் புறக்கணிப்பு என்பது தமிழ்ப்பகைவர் ஆட்சியேறவே உதவும். எனவே,
இதனை இதனால் இவன் முடிக்கும் என்றாய்ந்து
அதனை அவன்கண் விடல் (திருக்குறள் 517) என்னும் தெய்வப்புலவர் திருவள்ளுவர் வாக்கே நமக்கு வழிகாட்டி
இங்குள்ள தமிழ் மக்களும் ஈழத் தமிழர்களும் அல்லல்பட்டு ஆற்றாது அழுத கண்ணீருக்கு நயன்மை - நீதி – கிடைக்க வேண்டுமெனில் காங்கிரசு என்னும் பேராயக் கட்சி அடியோடு மண்ணைக் கவ்வ வேண்டும்.
திமுகவின் கடந்த காலப்பணிகள் சிறப்பாக இருந்திருப்பினும் அதன் தமிழ்ப் பணிகள்தாம் பிறரின் தமிழ்ப்பணிகளுக்கு வழிகாட்டியாக இருந்தது உணமையாய் இருப்பினும், படுகொலைப் பங்களிப்புகளாலும் போராட்ட நாடகங்களாலும் அதுவும் தோற்கடிக்கப்பட வேண்டியதே
செயற்கையாக உருவாக்கப்படும் அலைமாயையால், தமிழ் மக்களின் வரவேற்பிற்கும் ஆளானதுபோல் காட்டப்படும் பாசகவும் தமிழ்நாட்டில் தோற்கடிக்கப்படவேண்டியதே சிறுபான்மையர் நலன் என்ற போர்வையில் உலவும், பிற சமய–மத-க் கட்சிகளும் தோல்விப்பாதையில் ஓட்டப்படவேண்டியனவே
இந்திய அரசு தமிழக மீனவர் நலனினும் ஈழத்தமிழர் நலனிலும் பிற தமிழ்நாட்டு நலன்களிலும் கருத்து செலுத்த வேண்டுமெனில், மதிமுக வெற்றி பெற வேண்டும்
அஇஅதிமுகவின் இப்போதைய தமிழர் நலச் செயல்பாடுகளுக்காக அதுவும் பாசக – வெற்றி பெற்றால், தமிழ்நாட்டு நலனில் கருத்துசெலுத்தச் செய்வதற்காக அதன்- கூட்டணியில் உள்ள கட்சிகளும் நிறுத்தியுள்ள வேட்பாளர்களில் தமிழ், தமிழர் நலன் நாடும் வேட்பாளர்களையும் வெற்றி பெறச் செய்ய வேண்டும்
சித்திரை 7, 2045 / ஏப்பிரல் 20, 2014
Posted by இலக்குவனார் திருவள்ளுவன் at 10:09 PM
இலக்குவனார் திருவள்ளுவன் 06 ஏப்பிரல் 2014 கருத்திற்காக..
நிகழும் சித்திரை 11, ஏப்பிரல் 24 அன்று நாடாளுமன்றத்தேர்தலுக்கான வாக்குப் பதவி நடைபெறுகிறது. தமி்ழ் மக்களுக்கு எதிரானவர்களுக்குப் பாடம் புகட்டவும், தமிழ்நாட்டிலாவது தமிழ் வாழ வகை செய்வோருக்கு வாக்களிக்கவும் உரிய களமாக இதைக் கருத வேண்டும். அரசியல் ஊழல் கறை படியாத இருபால் இளைஞர்களும் மாணாக்கர்களும் தேர்தலில் முதல்முறை வாக்களிப்பவர்களும் முயன்றால் தவறான பாதையில் செல்லும் நாட்டின் போக்கைத் திருப்ப இயலும். அதற்காக அவர்கள் முன் இரு வழிகள் உள்ளன. அவற்றில் ஒன்றைச் செயல்படுத்தினால் போதும்.
முதல் வழி தேர்தல் பரப்புரை
பின்வரும் பொருண்மைகளில் உறுதி மொழி அளிப்பவருக்கே வாக்களிக்க வேண்டும் எனத் தமிழகம் முழுவதும் பரப்புரை மேற்கொள்ள வேண்டும். ஒவ்வொரு பகுதியிலும் உள்ளவர்கள் தத்தம் பகுதியில் பரப்புரை மேற்கொண்டாலே போதுமானது.
1) தொடக்கநிலையில் இருந்து ஆய்வு நிலை வரையிலும் மருத்துவக்கல்வி, பொறியியல் கல்வி முதலான தொழிற்கல்வி முழுமையும் எவ்வகைக் கட்டணமின்றியே அளிக்கப்பட வேண்டும்.
2) அனைத்து நிலைக் கல்வியகங்களிலும் தமிழ் மட்டுமே கல்வி மொழியாக நடைமுறைப்டுத்தப்பட வேண்டும். இதற்கு உடன்படாவிடில் மத்திய அரசின் அல்லது இதன் சார்பிலான கல்வியகங்கள் இயங்கத் தடை செய்ய்ப்பட வேண்டும்.
3) அனைத்துப்பள்ளிகளிலும் தமிழ்ப்பாடம் கட்டாய முதல் நிலையில் இருத்தல் வேண்டும்.
4) குறிப்பிட்ட வகுப்புகளுக்குப் பிறகு பிற மொழிப்பாடங்களை எடுத்துத் தேர்ச்சி பெறும் வாய்ப்பு தடை செய்யப்பட வேண்டும்.
5) ஆங்கிலம் 6 ஆம் வகுப்பிலிருந்து கற்பிக்கப்பட்டால் போதுமானது.
6) 9 ஆம் வகுப்பில் இருந்து பிற மொழிகளை விரும்புவோர் கற்க வாய்ப்பளித்தால் போதுமானது.
7) பன்னாட்டுப் பள்ளியாக இருந்தாலும் படைத்துறைப்பள்ளியாக இருந்தாலும் தமிழ்வழிக் கல்வியை அளித்தல் வேண்டும்.
8) மொழிச்சிறுபான்மையர் தங்கள் மொழியைக் கற்க விரும்பினால், தாய்மொழிக்கான சான்றினை அளிக்க வேண்டும்.
9) மொழிச்சிறுபான்மையர் எத்தனை விழுக்காட்டில் உள்ளனரோ அந்த எண்ணிக்கைக்கு உட்பட்டுத்தான் மொழிச் சிறுபான்மை யருக்கான கல்வியகங்கள் இருக்க வேண்டும்.
10) இட ஒதுக்கீட்டுச் சலுகை, தமிழ்நாட்டில் தமிழைத் தாய்மொழியாகக் கொண்டவர்களுக்கு மட்டுமே அளிக்க வேண்டும். பிற மொழியினர் பயன்படுத்த வாய்ப்பளிக்கக் கூடாது. பிற மொழியினர் தத்தம் அமைப்புகள் மூலம் இவர்களுக்கு உதவிகள் அளிக்கலாம்.
11) இப்போதைய தனியார் கல்வி நிறுவனங்கள், கட்டணமில்லாக் கல்வி அளிக்க முன்வரவேண்டும். அதற்கு வாய்ப்பில்லாதவர்கள் கல்வி நிறுவனங்களை அரசே ஏற்று நடத்த வேண்டும்.
12) மாணாக்கர்களுக்குக் கல்வி உதவித் தொகைகள் உரிய காலங்களில் தரப்படுவதில்லை. முழுமையாகவும் அளிக்கப்படுவதில்லை. அனைவருக்கும் கட்டாயக் கட்டணமில்லாக் கல்வி என்பது நடைமுறைக்கு வந்தவிட்டால் இது தேவையிருக்காது. இருப்பினும் இத்தகைய தேவை உள்ள சூழல்களில் பள்ளியில் சேரும்பொழுதே தகுதி உள்ளவர்களுக்கு உதவித்தொகை வழங்கப்படுவதை உறுதி செய்து விட்டு எவ்வகைக் கட்டணமும் பெறாமல், உரிய தொகையை கல்வி நிறுவனமே பெற ஏற்பாடு செய்து கொள்ள வேண்டும்.
13) கல்விக்கடனுக்கும் தேவையில்லாச் சூழல் வர வேண்டும். இருப்பினும் அத்தகைய நேர்வுகள் இருப்பின், ஆண்டுத் தொடக்கத்தில் முதலில் பணம் கட்ட வேண்டும் என்ற கடும் நடைமுறையை நிறுத்தி விட்டு, மாணாக்கருக்குத் தகுதி இருப்பின் நிறுவனமே கடனை எதிர்நோக்கி மாணாக்கரைச் சேர்த்துக் கொள்ள வேண்டும்.
14) துறைதோறும் தமிழில் நூல்கள் பெருக உடனே நடவடிக்கை எடுக்க வேண்டும்.
15) தமிழக அரசு அலுவலகம்,பிற மாநில அலுவலகம், மத்திய அரசு அலுவலகம், தனியார்அலுவலகம், பன்னாட்டு நிறுவன அலுவலகம், அயலக அலுவலகம் என்ற பாகுபாடின்றித் தமிழ்நாட்டில் உள்ள எல்லா அலுவலகங்களிலும் தமிழே அலுவல் மொழியாக இருக்க வேண்டும்.
16) இப்போது பணியாற்றுவர்களுக்குக் குறைந்த கால அளவு வாய்ப்பளித்துத் தமிழில் தேர்ச்சி பெறச் செய்ய வேண்டும். இனிமேல் தமிழறிந்தவர்களை மட்டுமே யாராயினும் தமிழ்நாட்டில் பணியமர்த்த வேண்டும். எனினும் மாறுதல் போன்ற காரணங்களால் தமிழ்நாட்டிற்குப் பணியாற்ற வருபவர்களுக்கு ஈராண்டு வாய்ப்பு அளித்து உரிய தமிழ்த் தேர்ச்சி பெறுவதைக் கட்டாயமாக்க வேண்டும்.
17) தமிழக அரசின் தலைமைப் பதவிகளிலும் அடுத்த நிலைப் பதவிகளிலும் தமிழறிந்த தமிழரையே அமர்த்த வேண்டும்.
18) தமிழ்நாட்டிலுள்ள தனியார் நிறுவனங்களிலும் பிற நிறுவனங்களிலும் 75% இற்குக் குறையாமல் தமிழ் மக்கள் பணியாற்றும் வகையில் பணியமர்த்தங்கள் மேற்கொள்ளப்பட வேண்டும்.
19) தமிழ்க்கொலை புரியும், திரைப்பட நிறுவனங்கள், தொலைக்காட்சி நிறுவனங்கள், இதழ்கள், இணையத் தளங்கள் முதலான அமைப்புகள் தடை செய்யப்பட வேண்டும். மீறுவோர் கடுமையாகத் தண்டிக்கப்பட வேண்டும்.
20) தமிழில் அயலெழுத்துகளையும் அயற் சொற்களையும் புகுத்துவோர் தண்டிக்கப்பட வேண்டும்.
21) மத்திய அரசு திட்டங்கள் என்ற பெயரில் இந்தி அல்லது சமசுகிருதப் பெயர்களில் உள்ள வற்றின் பெயர்களைத் தமிழில் அறிவிக்க வேண்டும். இனி இங்கு பயன்பாட்டில் உள்ள திட்டங்கள் யாவும் தமிழ்ப் பெயர்களில்தான் இருக்க வேண்டும்.
22) தமிழின் செம்மொழித் தன்மையை ஏற்பதுபோல் ஏற்று விட்டு மளிகைக்கடைப் பட்டியல்போல், பிற மொழிகளைச் சேர்க்கும் அவலம் உள்ளது. எனவே, காலத்தால் மூத்த தமிழின் சிறப்பை உலக மக்கள் அறியும் வகையில் எல்லா நாட்டுப் பல்கலைக்கழகங்களிலும் தமிழ்த்துறையை அறிமுகப்படுத்த வேண்டும்.
23) மது விலக்கை முழுமையாக நடைமுறைப்படுத்த வேண்டும். திரைப்படங்கள் முதலானவற்றில் மது தொடர்பான காட்சிகள் இடம் பெறுவதற்கும் தடை செய்ய வேண்டும்.
24) கடலோரக் காவல் அணியைத் தமிழக அரசே அமை்த்து நம் நாட்டு மீனவர்களைக் காப்பாற்ற வேண்டும். சிங்களப்படை முதலான பிற படையினர் நம் நாட்டு மீனவர்களைத் தாக்கினால், அவர்களுக்கு எதிராகக் கடலோரக் காவல் அணியினர் எதிர்த்தாக்குதல் மேற்கொள்ள வேண்டும். மீனவர்களைத் தாக்கியோரைத் தளையிட்டு இழுத்து வந்து நீதி மன்றம் முன் நிறுத்தித் தண்டிக்க வேண்டும்.
25) கச்சத்தீவை அறமுறையில் மீட்க இயலாவிட்டால் படைமுறையில் மீட்க வேண்டும்.
26) ஈழத்தமிழர்கள் சிறப்பு முகாம் என்ற பெயரிலான கொட்டடிகளில் அடைத்து வைப்பதற்கு முற்றுப்புள்ளி இட்டு, அவர்களைப் பிறர்போல் இயலபாக வாழ வகை செய்ய வேண்டும்.
27) உலக நாடுகள் தமிழ் ஈழத்திற்கு ஏற்பு அளிக்கவும் இனப்படுகொலையாளிகளைத் தண்டிக்கவும் பரப்புரை குழு ஒன்றை அமைத்து உலகெங்கும் சென்று இக்குழுவினர் தனி உரிமையுடைய தமிழ் ஈழ அரசு அமைக்க ஆதரவைப் பெற வேண்டும்.
28) இதன் தொடர்ச்சியாக உலக நாடுகளின் ஏற்புடன் 01.01.1600 இல் தமிழர் வாழ்ந்த பகுதிகள் தமிழ் ஈழம் என அறிவிக்கப்பட வேண்டும்.
29) தமிழீழப்படுகொலைக்குக் காரணமான இந்திய அரசியல்வாதிகள், அதிகாரிகள் முதலான படைத்துறையினர் சொத்துகள் பறிமுதல் செய்யப்பட்டு, அவற்றில் இருந்து தமிழக மீனவர் குடும்பத்தினருக்கும் தமிழ் ஈழ அரசிற்கும் இழப்பீடு தர வேண்டும்.
30) சாலைகள், அரசின் கட்டடங்கள், முதலான யாவற்றிற்கும் காப்புறுதிக் காலம் அறிவிக்கப்பட வேண்டும். அதற்குள் இவை சீர்கேடடைந்தால் பொறுப்பில் இருந்த அதிகாரிகள், ஒப்பந்தர்கள், துறை அமைச்சர்களின் சொந்தச் செலவில் சீர் செய்யப்பட வகை செய்ய வேண்டும். தொடர்பானவர்கள் இறந்திருந்தால், அவர்களின் மரபுரிமையரிடம் இருந்து செலவுத் தொகையைப் பெற வேண்டும்.
31) தமிழுக்காகவும் தமிழர் நலனுக்காகவும் உயிர்நீத்தவர்களின் குடும்பத்தினருக்கும் அவர்களின் மரபுரிமையருக்கும் வேலைவாய்ப்பில் முன்னுரிமை அளிக்க வேண்டும்.
32) உணவு, மருந்து முதலானவற்றில் கலப்படம் இருப்பின் இவற்றைத் தடுக்கும் பொறுப்பை மக்களிடம் சுமத்திக் கலப்படம் இருக்க வழிவகை செய்யக்கூடாது. விற்பனையாளர்கள், முகவர்கள், உற்பத்தியாளர்கள் தண்டிக்கப்படும் வகையில் சட்டம் உருவாக்கி நடைமுறைப்படுத்த வேண்டும்.
33) உணவுக்கடைகள், மருந்துக்கடைகள், துணிக்கடைகள் முதலான வற்றில் விலைக்கட்டுப்பாட்டை அரசு மேற்கொள்ள வேண்டும்.
34) அந்தந்தப் பகுதி சார்ந்த மின் நிறுவனங்கள் அமைத்து மின் சேமிப்பைப் பெருக்க வேண்டும்.
35) கதிரொளி மின்சாரம் வீடுகள், அலுவலகங்கள் முதலான கட்டடங்கள், ஊர்திகள் முதலானவற்றில் பயன்படுத்தும் வகையில் அவற்றின் உற்பத்தியைப் பெருக்க வேண்டும்.
36) ஊர்ப்பகுதி, ஊராட்சி ஒன்றியப் பகுதி ஆகியவற்றில் அந்தந்தச் சூழலுக்கேற்ற தொழிலகங்களை உருவாக்கி வேலைவாய்ப்புகளைப் பெருக்க வேண்டும்.
37) அனைவருக்கும் கட்டாய இலவசக் கட்டணமில்லா மருத்துவம் அளிக்க வேண்டும். செல்வர்களிடமிருந்து நன்கொடை பெற்றுக் கொள்ளலாம்.
38) வருமான வரியை மத்திய அரசு நீக்க ஆவன செய்ய வேண்டும். இல்லையேல், இங்குள்ள வருமான வரி அலுவலகங்களை மூடச்செய்து, அத்துறை மூலம் சம்பளம், முதலான அனைத்துச் செலவினங்களையும் தமிழ்நாட்டில் இருந்து பெறும் வரிவருவாயில் கழித்து எஞ்சிய தொகையை அரசே செலுத்த வேண்டும். வருமான வரிக்கு மாற்றாகத் தமிழக அரசு அவரவர் செல்வ நிலைக்கேற்ற வகையில் பள்ளிகள், பேருந்து நிலையங்கள், மருத்துவமனைகள், ஆய்வகங்கள் முதலான மக்களுக்குத் தேவையானவற்றை அமைத்துத் தர அல்லது இருப்பனவற்றின் புரவலராகச் செயல்பட ஆவன செய்ய வேண்டும்.
39) இணைய வழிச் சான்றிதழ்கள் வழங்கும் பொழுது ஊழல் குறைகிறது. எனவே, அனைத்துவகைச் சான்றிதழ்களையும் இணைய வழியில் எளிதில் வழங்கவும், அவற்றின் அச்சிட்ட படிகளை அஞ்சலில் உரியவருக்குக் கிடைக்கவும் வழி செய்ய வேண்டும்.
40) அரசின் நலத்திட்ட உதவிகள் காலங்கடந்து வழங்கப்படுவதும் பல நேரங்களில் பெறும் உதவியை விட அளிக்கும் கையூட்டுகள் சேர்ந்து மிகுதியாக இருப்பதையும் காண முடிகிறது. எனவே, மிகக் குறைந்த கால இடைவெளிகளில் நலத்திட்ட உதவிகள் ஏற்கப்படவும் வழங்கப்படவும் ஆவன செய்ய வேண்டும்.
41) நூலக வரி வீணாக்கப்படுவது நிறுத்தப்பட வேண்டும். மூன்று திங்களுக்கு ஒரு முறை தரமான நூல்கள் ஊழலின்றி வாங்கப்பட வேண்டும். நூலகங்கள் கணிணி மயமாக்கப்பட வேண்டும்.
42) ஊர்கள் தோறும் மின்னூலகங்கள் ஏற்படுத்தப்பட வேண்டும்.
43) தொகுதி நிதிகளில் மேற்கொள்ளப்படும் திட்டங்களில் தொகுதியின் பெயர்தான் இருக்க வேண்டுமே தவிர, தனியர் பெயர்கள் இருக்கக்கூடாது.
44) அரசின் திட்டங்கள், வாழ்வோரின் பெயர்களில் அறிமுகப்படுத்தக்கூடாது. ஆள்வோர் பெயர்களில் அறிவித்து அவர்களின் படங்களை அரசின் செலவு என்ற பெயரில் மக்கள் வரிப்பணத்தில் விளம்பரப்படுத்தி விட்டுத் தேர்தல் காலத்தில் அவற்றை அழிக்கும் வகையில் மக்கள் வரிப்பணம் வீணாவது நிறுத்தப்பட வேண்டும். இது போன்ற சூழல் நேர்ந்தால் செலவினம் உரிய கட்சியிடமிருந்துபெறப்பபட வேண்டும்.
45) இடைத் தேர்தல் நடைபெறும்பொழுது உரிய தொகுதியின் மாவட்ட அமைச்சர் அல்லது அமைச்சர்கள் மட்டும் பங்கேற்கலாம்; பிற அமைச்சரோ, முதலமைச்சரோ பங்பேற்பது தடை செய்யப்பட வேண்டும்.
46) ஊழல் வழக்குகளும் தேர்தல் வழக்குகளும் ஓராண்டிற்குள் முடிக்கப்பட வேண்டும்.
இவை போன்ற அடிப்படைத் தேவைகளை நிறைவேற்ற உறுதி அளிப்போருக்கே வாக்களிக்கும்படி மக்களிடம் வலியுறுத்த வேண்டும். கட்சி வேட்பாளர்களாக இருந்தால், அத்தகைய உறுதியை அவர்கள் கட்சித் தலைமையிடம் இருந்து பெற்றுத் தர வேண்டும் என்றும் வற்புறுத்த வேண்டும்.
ஆட்சி அதிகாரத்தில் இருப்பவர்கள் இயல்பாகவே திட்டங்கள் சிலவற்றை நிறைவேற்றத்தான் செய்வார்கள். அவற்றை அரும் பெருஞ்செயல்களாகக் கூறிக் கொண்டிராமல், எல்லார்க்கும் எல்லாம் கிடைக்கக் கூடிய, கல்வியிலும் நலவாழ்விலும் வேலை வாய்ப்புகளிலும் தொழில் துறைகளிலும் சிறந்து விளங்கக்கூடிய நாட்டாகத் தமிழ்நாட்டை மாற்ற முயல்வோருக்கே வாக்களிக்க வேண்டும்.
பொதுவான பரப்புரையை மேற்கொள்ளும் பொழுதே ஈழத்தில் தமிழின மக்களைப் படுகொலை செய்யச் சிங்கள நாட்டிற்கு உதவிய காங்கிரசு என்னும் பேராயக் கட்சிக்கு வாக்களிக்காமல் இருக்க மக்களிடம் வலியுறுத்த வேண்டும். நாம் அளிக்கும் வாக்கு அவர்களை ஊக்கப்படுத்துவதாக அமையும் என்பதை மனத்தில் நினைத்து அவர்களைத் தேர்தல் மூலம் தண்டிக்க வேண்டும்.
தொகுதியில் போட்டியிடுவோரில் உண்மையான மக்கள் பற்றாளராகவும் மொழி, இனப் பற்றாளராகவும் நேர்மையாளராகவும் இருக்கக்கூடியவர்களைக் கண்டறிந்து அவர்களை அடையாளம் காட்டலாம். எனினும் வாய்ப்பேச்சில் மயங்கிக் கொலைகாரருக்கும் கொள்ளைக்காரருக்கும் வாக்களிக்குமாறு செய்யக் கூடாது.
இரண்டாம் வழி நேரடியாகத் தேர்தலில் பங்கேற்பு
இளைஞர்களே நேரடியாகத் தேர்தலில் பங்கேற்கலாம்.அனைத்துத் தொகுதிகளில் இயலாது என்றாலும் சில தொகுதிகளிலாவது போட்டியிட்டு விழிப்புணர்வை உண்டாக்கலாம். சோனியா, இராகுல், அவர்களின் குடும்பத்தினர், அக்கட்சியில் மேல் மட்டத் தலைவர்கள் போட்டியிடும் தொகுதிகளில் போட்டியிட்டு மனித நேயத்திற்கு எதிரான அவர்களின் படுகொலைச் செயல்களை மக்களிடம் அம்பலப்படுத்தலாம். அல்லது இவர்களின் தொகுதிகளில் போட்டியிடச் சூழல் இடந் தரவில்லை யெனில், அங்கே போட்டியிடும் தனி வேட்பாளர்களில் மனித நேயம் மிக்க ஒருவரை அடையாளம் கண்டு அவருக்கு ஆதரவாக வாக்கு கேட்டு, இனப்படுகொலைகாரர்களைத் தோற்கடிக்கலாம். தேர்த்லில் வெற்றி கிடைக்காவிட்டாலும் இதனால் ஏற்படும் விழிப்புணர்வும் பெறப்போகும் வாக்குகளும் வெற்றிக்கு அடையாளமே
Posted by இலக்குவனார் திருவள்ளுவன் at 5:49 AM


புலியூர்குறிச்சியில் அனைத்துக் கட்சி கூட்டம்- Dinamani

முகப்பு அனைத்துப் பதிப்புகள் திருநெல்வேலி கன்னியாகுமரி
புலியூர்குறிச்சியில் அனைத்துக் கட்சி கூட்டம்
தக்கலை அருகே புலியூர்குறிச்சியில் அனைத்துக் கட்சி கூட்டம் பத்மநாபபுரம் சட்டப்பேரவை உறுப்பினர் மனோதங்கராஜ் தலைமையில் சனிக்கிழமை நடைபெற்றது.
கூட்டத்தில், குமரி மாவட்ட மக்களின் நியாயமான உணர்வுகளையும், பாதிப்புகளையும் தெளிவாக விவாதிக்க சட்டப்பேரவையில் போதிய நேரம் ஒதுக்கி விவாதிக்காதது வேதனையளிக்கிறது. விவசாய மற்றும் மீனவ பிரதிநிதிகள் புதுதில்லி சென்று தேசிய பேரிடர் மேலாண்மை ஆணையத்திடம் கோரிக்கைகளை வலியுறுத்தி பேசுவது. குறிப்பிட்ட சில கோரிக்கைகளை நிறைவேற்றுவதற்கு நீதிமன்ற உதவியை நாடுவது எனவும் முடிவு எடுக்கப்பட்டது.
தொடர் சத்தியாகிரக போராட்டம் நிறைவு : புலியூர்குறிச்சியில் 20 அம்ச கோரிக்கைகளை வலியுறுத்தி விவசாய சங்க கூட்டமைப்பு சார்பில் எம்.எல்.ஏ. மனோதங்கராஜ் தலைமையில் நடைபெற்று வந்த தொடர் சத்தியாகிரக போராட்டம் 12 ஆவது நாளான சனிக்கிழமை நிறைவுற்றது.
சட்டப்பேரவை உறுப்பினர்கள் ராஜேஷ்குமார், (கிள்ளியூர்) ஜே.ஜி. பிரின்ஸ் (குளச்சல்) மனோதங்கராஜ் (பத்மநாபபுரம்) ஆகியோர் ஒக்கி புயலினால் ஏற்பட்ட பாதிப்புகளையும் விவசாயிகள் மற்றும் மீனவர்களின் பாதிப்புகளை எடுத்து கூறி அவர்களுக்கு உரிய நிவாரணம் கிடைக்க புதுதில்லி தேசிய பேரிடர் ஆணையத்திடம் முறையிட்டு வரைமுறைகளை திருத்தம் செய்ய வலியுறுத்துவது. இதனைத் தொடர்ந்து தொடர் சத்தியாகிரக போராட்டத்தை சனிக்கிழமையோடு நிறைவு செய்வோம் என்றனர். பாசனசபை கூட்டமைப்புத் தலைவர் புலவர் செல்லப்பா நிறைவுரையாற்றினார்.
இதில், கிள்ளியூர் எம்.எல்.ஏ. ராஜேஷ்குமார், மாவட்ட பாசனத்தார் தலைவர் வின்ஸ் ஆன்றோ, பாசனசபை கூட்டமைப்புத் தலைவர் புலவர் செல்லப்பா, விவசாய சங்க நிர்வாகிகள் ஹென்றி, ஜோன்ஸ், செண்பகசேகரபிள்ளை, பூமிபாதுகாப்பு சங்கத் தலைவர் பத்மதாஸ், தேமுதிக மாவட்டச் செயலர் ஜெகநாதன், மதிமுக வெற்றிவேல், மதசார்பற்ற ஜனதாதளம்அருள்ராஜ், மாத்தூர் ஜெயன் ( வி.சி.க.) ரவி (சிபிஎம்) ராஜ் (சிபிஐ) அந்தோணிமுத்து (சிபிஐஎம்எல்) தங்கப்பன் (சமக) கருங்கல் ஜார்ஜ் (வியாபாரிகள் சங்கம்) உள்ளிட்ட கட்சி நிர்வாகிகள் பலர் பங்கேற்றனர்.
மேலும் செய்திகளை உடனுக்குடன் படிக்க, தினமணி மொபைல் ஆப்-ஐ இங்கே கிளிக் செய்து தரவிறக்கம் செய்துகொள்ளுங்கள்
ராகுல் காந்தியால் களைகட்டிய நாடாளுமன்றம்
இவனுக்கு எங்கேயோ மச்சம் இருக்கு
பேரன்பு இசை வெளியீட்டு விழா
திமிரு புடிச்சவன் ஸ்பாட் ஷூட்டிங் ஸ்டில்ஸ்
ஊதா நிறத்தில் புதிய 100 ரூபாய் அறிமுகம்
கடத்தல்காரர்கள் என நினைத்து பொதுமக்கள் தாக்குதல்
கணவரை அடித்து துவம்சம் செய்த மனைவி
சபரிமலையில் பெண்கள் வழிபட உரிமை உள்ளது
கிழக்கு ஆப்பிரிக்காவில் ராஜூ - டிரைலர்
திருவையாறு ஆலய திருத்தேர் வெள்ளோட்டம்
முகப்பு | தற்போதைய செய்திகள் | விளையாட்டு | மருத்துவம் | சினிமா | லைஃப்ஸ்டைல்


Cure From Diseases Without Medicine(Tamil) | haja.co

புதினா கீரையை நீரில் போட்டு கொதிக்க வைத்து டீ டிகாஷன் போல் செய்து சாப்பிட்டால் சளியால் வரும் காய்ச்சல் குணமாகும்.
பாலில் பூண்டைப் போட்டு காய்ச்சிக் குடித்தால் இருமல், ஜலதோஷம், தொண்டைக் கரகரப்பு போகும்.
பூண்டை தோல் உரித்து நசுக்கி, தக்காளி, உப்பு, தண்ணீர் சேர்த்து கொதிக்க வைத்து சூப் செய்து குடித்தால் சளி சீக்கிரம் குணமாகும்.
வெள்ளைப் பூண்டு, இஞ்சி சாறு இரண்டையும் சேர்த்து அரைத்து இதனுடன் தேன் கலந்து காலை மாலை உணவுக்கு முன் சாப்பிட்டால் டான்சில் கரையும்.
சிறிது கசகசாவுடன் நாட்டுச் சர்க்கரையை சேர்த்து வாயில் போட்டு சாப்பிடவும். இது போல் வெறும் வயிற்றில் காலை மட்டும் சாப்பிட்டு வந்தால் மூன்று நாளில் குணமாகும்.
மிளகைப் பொடி செய்து பெருங்காய பவுடர் சேர்த்து தினமும் சுடுநீரில் கலந்து ஒரு தேக்கரண்டி சாப்பிட்டால் வாயுக் கோளாறு நீங்கும்.
தேங்காய் எண்ணையில் கற்பூரம் சேர்த்து நன்கு சுடவைத்து ஆர வைத்து நெஞ்சில் தடவ சளி குணமாகும்.
ஐந்தாறு துளசி இலைகளும் ஒரு சிறு துண்டு சுக்கு, 2 லவங்கம், சேர்த்து நன்கு அரைத்து நெற்றியில் பற்றாகப் போட்டால் தலைவலி குணமாகும்.
சுக்கு, பால் மிளகு, திப்பிலி, ஏலரிசி ஆகியவற்றை வறுத்து பொடி செய்து தேனில் கலந்து சாப்பிட தொண்டை கரகரப்பு குணமாகும்.
நெல்லிக்காய் இடித்து சாறு பிழிந்து, தேன் சேர்த்து சாப்பிட்டால் தொடர் விக்கல் தீரும்.
சட்டியில் படிகாரம் போட்டு காய்ச்சி ஆறவைத்து அதனை ஒரு நாளைக்கு மூன்று வேளை வாய் கொப்பளித்து வந்தால் வாய் நாற்றம் போகும்.
கரும்பு சக்கையை எடுத்து எரித்து சாம்பலாக்கி, அதனுடன் வெண்ணெய் கலந்து உதட்டில் தடவி வர உதட்டு வெடிப்பு குணமாகும்.
ஒரு டம்ளர் தண்ணீரில் கருவேப்பிலை, இஞ்சி, சீரகம், மூன்றையும் கொதிக்க வைத்து ஆறவைத்து வடிகட்டி குடிக்க அஜீரணம் சரியாகும்.
மஞ்சளை தணலில் இட்டு சாம்பல் ஆகும் வரை எரிக்க வேண்டும். மஞ்சள் கரி சாம்பலை தேன் கலந்து சாப்பிட குடல் புண் ஆறும்.
வேப்பம் பூவை உலர்த்தி தூளாக வெந்நீரில் உட்கொள்வதினால் வாயுதொல்லை நீங்கும். ஆறாத வயிற்றுப்புண் நீங்கும்.
வெந்தயத்தை நெய்யில் வறுத்து பொடி செய்து மோரில் குடிக்க வயிற்று வலி நீங்கும்.
செம்பருத்தி இலைகளை தூள் செய்து, தினமும் இருவேளை சாப்பிட்டு வர மலச்சிக்கல் தீரும்.
மலை வாழைப்பழத்தை நல்லெண்ணையில் சேர்த்துச் சாப்பிட சீதபேதி குணமாகும்.
கண்டங்கத்திரி இலைசாறை ஆலிவ் எண்ணையில் காய்ச்சி பூசி வந்தால் பித்த வெடிப்பு குணமாகும்.
சூடம், சுக்கு, சாம்பிராணி, பெருங்காயம் இவைகளை சம அளவு எடுத்து சேர்த்து வடித்த கஞ்சியில் கலக்கி மறுபடியும் சூடுபடுத்தி மூச்சுப்பிடிப்பு உள்ள இடத்தில் மூன்று வேளை தடவினால் குணமாகும்.
கமலா ஆரஞ்சு தோலை வெயிலில் காயவைத்து பொடி செய்து தினமும் சோப்புக்கு பதிலாக உடம்பில் தேய்த்து குளித்து வர சரும நோய் குணமாகும்.
வெள்ளை பூண்டை வெற்றிலை சேர்த்து மசிய அரைத்து தினமும் தோலில் தேய்த்து குளித்து வர தேமல் குணமாகும்.
கருணைக் கிழங்கை சிறுதுண்டுகளாய் நறுக்கி துவரம் பருப்புடன் சேர்த்து, சாம்பாராக செய்து சாப்பிட்டு வர மூலம் குணமாகும்.
வாழைத் தண்டை சுட்டு அதன் சாம்பலை தேங்காய் எண்ணையில் கலந்து தடவி வர தீப்புண், சீழ்வடிதல் மற்றும் காயங்கள் விரைவில் குணமாகும்.
ஒரு துண்டு சுக்கை தோல் நீக்கி அரை லிட்டர் நீரில் போட்டு சுண்டக் காய்ச்சி, பால், சர்க்கரை சேர்த்துக் காலை, மாலை சாப்பிட்டு வர மூக்கடைப்பு விரைவில் நீங்கும்.
எலுமிச்சம் பழசாறு, தேன் கலந்து குடிக்க வரட்டு இருமல் குணமாகும்
சிறுநீரக கல்லை கரைக்கும் முறை
Health Benefit of Fenugreek–Methi | வெந்தயத்தின் மருத்துவக்குணம்


உயர் அதிகாரியை விசாரணைசெய்தவர்களின் மீது வழக்கு தாக்கல் செய்துள்ளேன் : சுமந்திரன்
யாழ்ப்பாணத்தை சேர்ந்த ஓர் உயர் அதிகாரியை விசாரித்தபோது அவருடைய மானத்திற்க்கு பங்கம் விளைவிக்கின்ற வகையிலே அவருக்கு எதிராக பல குற்றச்சாட்டுக்களை அடுக்கி 4 முறைகள் சட்டமா அதிபர் திணைக்களத்தை சேர்ந்தவர்கள் விசாரணை செய்கின்ற முறையிலே அவருக்கு களங்கம் விளைவித்தனர் .
அவர்களுக்கு எதிராக உறுப்புரை 11 இன் கீழ் நான் ஓர் வழக்கு தாக்கல் செய்துள்ளேன் . இது தொடர்பாகவே நான் நீதிமன்றத்தில் ஆஜராகின்றேனே தவிர வேறு எந்த காரணமும் இல்லை என அவர் தெரிவித்தார்
அரசாங்கத்தில் உள்ள குறைபாடுகளை ஏற்றுக் கொள்கிறேன்
அரசாங்கத்தில் குறைபாடு இருப்பதை தான் ஏற்றுக் கொள்வதாகவும், அதற்காக முன்னர் இருந்த ஆட்சியை மீண்டும் கொண்டு வருவது தீர்வாகாது என்றும் பிரதேச அபிவிருத்தி அமைச்சர் சரத் பொன்சேகா கூறியுள்ளார். மேலும் படிக்க...
35 மில்லியன் பெறுமதியான கேரளா கஞ்சாவுடன் நான்கு பேர் கைது
வத்தளை ஹேக்கித்த பிரதேசத்தில் சுமார் 35 மில்லியன் ருபா பெறுமதியான கேரளா கஞ்சா மற்றும் ஹேஷ் வகைப் போதைப் பொருளுடன் நான்கு சந்தேகநபர்கள் கைது செய்யப்பட்டனர். மேலும் படிக்க...
மைதானத்தில் உதைப்பந்தாட்ட போட்டியின் போது உயிரிழப்பு
யாழ்.அரியாலை சனசமூக நிலைய மைதானத்தில் நடைபெற்ற உதைப்பந்தாட்ட போட்டியின் போது மயங்கி விழுந்தவர் உயிரிழந்துள்ளார்.மேலும் படிக்க...
யுத்தம் இல்லை என்றால் அது நல்லிணக்கமா
மீண்டும் யுத்தம் ஏற்படாத வகையில் நாட் டில் நல்லிணக்கத்தை ஏற்படுத்தியுள்ளோம் என ஜனாதிபதி மைத்திரிபால சிறிசேன லண்டனில் கூறியுள்ளார். மேலும் படிக்க...
இரு வேறு பிரதேசங்களில் இரண்டு கொலைகள்
றாகம, மஹர பிரதேசத்தில் கூரிய ஆயுதத்தால் தாக்கப்பட்டு ஒருவர் கொலை செய்யப்பட்டுள்ளார். மேலும் படிக்க...
35 மில்லியன் பெறுமதியான கேரளா கஞ்சாவுடன் நான்கு பேர் கைது
வத்தளை ஹேக்கித்த பிரதேசத்தில் சுமார் 35 மில்லியன் ருபா பெறுமதியான கேரளா கஞ்சா மற்றும் ஹேஷ் வகைப் போதைப் பொருளுடன் நான்கு சந்தேகநபர்கள் கைது செய்யப்பட்டனர். மேலும் படிக்க...
மைதானத்தில் உதைப்பந்தாட்ட போட்டியின் போது உயிரிழப்பு
யாழ்.அரியாலை சனசமூக நிலைய மைதானத்தில் நடைபெற்ற உதைப்பந்தாட்ட போட்டியின் போது மயங்கி விழுந்தவர் உயிரிழந்துள்ளார்.மேலும் படிக்க...
இரு வேறு பிரதேசங்களில் இரண்டு கொலைகள்
றாகம, மஹர பிரதேசத்தில் கூரிய ஆயுதத்தால் தாக்கப்பட்டு ஒருவர் கொலை செய்யப்பட்டுள்ளார். மேலும் படிக்க...
கடல் அலை சீற்றம் 2 முதல் 3 மீட்டர் உயரத்திற்கு - எச்சரிக்கை
புத்தளம் முதல் மட்டக்களப்பு வரையான கடற்பரப்பில் கடல் அலை சீற்றம் 2 முதல் 3 மீட்டர் உயரத்திற்கு காணப்படும் என அனர்த்த முகாமைத்துவ மத்திய நிலையம் தெரிவித்துள்ளது. மேலும் படிக்க...
ஹெரோய்ன் போதைப் பொருளுடன் இருவர் கைது
ஹெரோய்ன் போதைப் பொருளை வைத்திருந்த இளைஞர் ஒருவர் பொரள்ளை, சிரிசர பிரதேசத்தில் வைத்து கைது செய்யப்பட்டுள்ளார். மேலும் படிக்க...
கடல் அலை சீற்றம் 2 முதல் 3 மீட்டர் உயரத்திற்கு - எச்சரிக்கை
புத்தளம் முதல் மட்டக்களப்பு வரையான கடற்பரப்பில் கடல் அலை சீற்றம் 2 முதல் 3 மீட்டர் உயரத்திற்கு காணப்படும் என அனர்த்த முகாமைத்துவ மத்திய நிலையம் தெரிவித்துள்ளது. மேலும் படிக்க...
கவிஞர் பாரதிதாசன் மறைந்த தினம்: ஏப்ரல் 21, 1964
புரட்சிக்கவி பாரதிதாசன் அவர்கள் 29.4.1891 இல் புதுவையில் பெரிய வணிகராயிருந்த கனகசபை முதலியார், இலக்குமி அம்மாள் ஆகியோருக்கு பிறந்தார். மேலும் படிக்க...
இங்கிலாந்து ராணி இரண்டாம் எலிசபெத் பிறந்த நாள்: ஏப்ரல் 21, 1926
எலிசபெத் அலெக்சாண்டிரா மேரி என்ற பெயர் கொண்ட இரண்டாம் எலிசபெத் 1926-ஆம் ஆண்டு ஏப்ரல் மாதம் இதே நாளில் பிறந்தார். மேலும் படிக்க...
பெண்கள் விரும்பும் சமையலறை அமைப்பில் நவீன அணுகுமுறை
இல்லத் தலைவிகள் அதிகப்படியான நேரத்தை சமையலறையில் செலவழிக்கும் நிலையில் அதன் வடிவமைப்பை அவர்களுக்கு ஏற்ற வகையில் அமைப்பது அவசியம் என்று கட்டுமான வல்லுனர்கள் குறிப்பிட்டுள்ளனர். மேலும் படிக்க...
எவ்வளவு கால இடைவெளியில் இரண்டாம் குழந்தை பெற்றுக்கொள்ளலாம்
முதல் குழந்தைக்கும் அடுத்த குழந்தைக்கும் எத்தனை கால இடைவெளி இருக்க வேண்டும், ஏன் இடைவெளி அளிக்க வேண்டும் என்பது குறித்து விரிவாக அறிந்து கொள்ளலாம். மேலும் படிக்க...
ஆப்பிள் மேக்புக் தோற்றத்தில் ஹானர் மேஜிக்புக் அறிமுகம்
ஹானர் 10 ஸ்மார்ட்போனுடன் ஆப்பிள் மேக்புக் தோற்றம் கொண்ட மேஜிக்புக் எனும் புதிய நோட்புக் சாதனத்தை ஹானர் அறிமுகம் செய்துள்ளது. மேலும் படிக்க...
விசேஷ அம்சங்களுடன் விவோ வி9 யூத் ஸ்மார்ட்போன் அறிமுகம்
விவோ நிறுவனத்தின் புதிய வி9 யூத் ஸ்மார்ட்போன் இந்தியாவில் வெளியிடப்பட்டுள்ளது. இதன் விலை மற்றும் விற்பனை குறித்த விவரங்களை தொடர்ந்து பார்ப்போம். மேலும் படிக்க...
ஜியோவுக்கு போட்டியாக வோடபோன் புதிய சலுகை அறிவிப்பு
ஏர்டெல் மற்றும் ரிலையன்ஸ் ஜியோவுக்கு போட்டியாக வோடபோன் பிரீபெயிட் வாடிக்கையாளர்களுக்கு புதிய சலுகை அறிவிக்கப்பட்டுள்ளது. மேலும் படிக்க...
தளபாடங்களை அசெம்பிள் செய்யும் ரோபா
VideoIKEA என அழைக்கப்படும் இந்த ரோபோவினை சிங்கப்பூரில் உள்ள Nanyang Technological Institute பொறியியலாளர்கள் வடிவமைத்துள்ளனர்.மேலும் படிக்க...
கோடை காலம் கண்களில் அதிக தாக்கத்தை ஏற்படுத்துகிறது. எனவே இக்காலகட்டத்தில் கண்களைப் பாதுகாக்கும் வழி முறைகளை அறிவோம்... மேலும் படிக்க...
யோக சிகிச்சை - உத்திதமேரு தண்டாசனம்
இந்த ஆசனத்தை தொடர்ந்து செய்து வந்தால் வயிற்றில் உள்ள உறுப்புகள் புத்துணர்வு பெறும். வயிற்றுப் பொருமல், புளி ஏப்பம், போன்ற குறைபாடுகள் நீங்கும். மேலும் படிக்க...
எவ்வளவு கால இடைவெளியில் இரண்டாம் குழந்தை பெற்றுக்கொள்ளலாம்
முதல் குழந்தைக்கும் அடுத்த குழந்தைக்கும் எத்தனை கால இடைவெளி இருக்க வேண்டும், ஏன் இடைவெளி அளிக்க வேண்டும் என்பது குறித்து விரிவாக அறிந்து கொள்ளலாம். மேலும் படிக்க...
நெஞ்சு சளி என பல வியாதிக்கு கொதிக்கும் நீரில் துளசியுடன் மஞ்சள் தூள்
Photoநீங்கள் அடிக்கடி உடல்நல உபாதைகளுக்கு உள்ளாகி மருத்துவமனைக்கு சென்று நேரத்தையும், பணத்தையும் செலவழிப்பவரா
காஷ்மீர் சிறுமி கொலை: ஒரு பெண்ணாக வேதனைப்படுகிறேன் - அலியாபட்
காஷ்மீர் மாநிலம் கத்துவா மாவட்டத்தில் சிறுமி பாலியல் தொல்லைக்கு உள்ளாக்கப்பட்டு கொலை செய்யப்பட்டுள்ள சம்பவத்திற்கு ஒரு பெண்ணாக வேதனைப்படுகிறேன் என்று நடிகை அலியாபட் வருத்தம் தெரிவித்துள்ளார். மேலும் படிக்க...
விக்ரம் வேதா ரீமேக்கில் நடிக்க ஷாருக்கான் விதிக்கும் நிபந்தனை
புஷ்கர்-காயத்ரி இயக்கத்தில் கடந்த ஆண்டு வெளியாகி வரவேற்பை பெற்ற விக்ரம் வேதா படத்தின் இந்தி பதிப்பில் நடிக்க பாலிவுட் கிங் ஷாருக்கான் விருப்பப்படுவதாக தகவல் வெளியாகி இருக்கிறது. மேலும் படிக்க...
ரஜினியின் காலா படத்தின் புதிய ரிலீஸ் தேதி அறிவிப்பு
பா.ரஞ்சித் இயக்கத்தில் ரஜினிகாந்த் நடிப்பில் உருவாகி இருக்கும் ‘காலா’ படத்தின் புதிய ரிலீஸ் தேதி அறிவிக்கப்பட்டுள்ளது. மேலும் படிக்க...
பெண் குழந்தைகளை யாரை நம்பி அனுப்புவது
பெண் குழந்தைகளை யாரை நம்பி அனுப்புவது என்று புரியாத சூழ்நிலை இப்போது உருவாகி உள்ளதாக நடிகை தேவயானி வேதனை தெரிவித்துள்ளார். மேலும் படிக்க...
TAMILAN24 TV தரணி வாழ் தமிழர்களின் இதய ஒலி


பன்னீர் ரோஜா இதழ்களின் மாயம்! #குல்கந்து

பன்னீர் ரோஜா இதழ்களின் மாயம்
பன்னீர் ரோஜா இதழ்களினால் தயாரிக்கப்படும் ஒரு சுவை மிகு ஆயுர்வேத மருந்துதான் குல்கந்து. அமிலத்தன்மை, வயிற்றுப்போக்கு, அஜீரணம், முகப்பரு, தசைப்பிடிப்பு, உயர் இரத்த அழுத்தம், மன அழுத்தம் உள்ளிட்ட பல்வேறு பிரச்னைகளுக்கு குல்கந்து சிறந்த மருந்தாகும். இரவு தூங்கும் முன் ஒரு ஸ்பூன் குல்கந்து சாப்பிடுவது மிகவும் நல்லது.
எக்ஸ்க்ளூசிவ் ட்ரெண்டிங் செய்திகளை தமிழில் படிக்க, தமிழ் ஃப்ளாஷ் நியூஸ் அப்ளிகேஷன் இன்ஸ்டால் செய்யுங்கள்


அல்சீரியா - தமிழ் விக்கிப்பீடியா

கட்டற்ற கலைக்களஞ்சியமான விக்கிப்பீடியாவில் இருந்து.
அல்ஜீரிய மக்கள் சனநாயக குடியரசு
குறிக்கோள்: من الشعب و للشعب (அரபு)
• அதிபர் அப்துலசீஸ் பூத்தெஃப்லிக்கா
• பிரதமர் அப்துலசீஸ் பெல்காதெம்
• அமாடீட் அரசவம்சம் 1014 இலிருந்து
• ஒட்டோமான் பேரரசு 1516 இலிருந்து
• பிரெஞ்சு காலணித்துவ ஆட்சி 1830 இலிருந்து
• பிரான்சிடமிருந்து விடுதலை ஜூலை 5, 1962
• மொத்தம் 23,81,740 கிமீ2 (11வது)
• 1998 கணக்கெடுப்பு 29,100,867
மொ.உ.உ (கொஆச) 2006 கணக்கெடுப்பு
• மொத்தம் $253.4 பில்லியன் (38வது)
• தலைவிகிதம் $7,700 (88வது)
மொ.உ.உ (பெயரளவு) 2005 கணக்கெடுப்பு
• மொத்தம் $102.026 பில்லியன் (48th)
• தலைவிகிதம் $3,086 (84வது)
அல்சீரியா (அரபு மொழி: الجزائر al-Jazā'ir; வார்ப்புரு:Lang-berட்சயர், ; பிரெஞ்சு: Algérie), உத்தியோகபூர்வமாக அல்ஜீரியா மக்கள் ஜனநாயக குடியரசு, வட ஆபிரிக்காவில் மத்தியதரைக் கடலோரப் பகுதியில் உள்ள ஒரு இறையாண்மை உடைய, ஆபிரிக்க நாடுகளில் ஒன்றாகும். இதன் தலைநகரம் மற்றும் மிக அதிக மக்கள் தொகை கொண்ட நகரம் அல்ஜீயர்ஸ் ஆகும், இது நாட்டின் வடக்கில் அமைந்துள்ளது. 2,381,741 சதுர கிலோமீட்டர் (919,595 சதுர மைல்) பரப்பளவில், அல்ஜீரியா உலகிலேயே பத்தாவது பெரிய நாடாகவும், ஆபிரிக்காவில் மிகப்பெரியதாகவும் உள்ளது. [1] இதல் வடகிழக்கு எல்லையில் துனீசியாவும், கிழக்கில் லிபியாவும், தென்கிழக்கில் நைஜரும் தென்மேற்கில் மாலி மற்றும் மௌரித்தானியாவும் மேற்கில் மொரோக்கோவும் அமைந்துள்ளன. வடக்கில் மத்தியதரைக் கடலும், தென்மேற்கில் மேற்கு சஹாராவுடன் சில கிலோமிட்டர் நிளமான எல்லையையும் கொண்டுள்ளது. பிரெஞ்சு அதிகாரத்திடமிருந்து 1962 இல் சுதந்திரமடைந்தது. அரபு, பிரெஞ்சு மொழிகள் பேசப்படுகின்றன. அரசியலமைப்பின் படி அல்ஜீரியா அரபு, இசுலாமிய அமாசிக் நாடாக வரையறுக்கப்பட்டுள்ளது.[2] நாட்டின் 48 மாகாணங்கள் மற்றும் 1,541 கம்யூன்கள் (மாவட்டங்கள்) கொண்ட ஒரு அரை ஜனாதிபதி குடியரசு ஆகும். 1999 முதல் அப்தலசீஸ் போதேலிபிகா ஜனாதிபதியாக உள்ளார்.
பண்டைய அல்ஜீரியாவானது பண்டைய ந்யூமியன்ஸ், போனீசியா, கார்தீனியர்கள், ரோமர், வாண்டால்ஸ், பைசாந்தியப் பேரரசு, உமையா கலீபகம், அப்பாசியக் கலீபகம், இத்ரிஸ்ஸிட், அக்லபீத், ரஸ்டாமைட், பாத்திம கலீபகம், ஸிரிட், ஹமாடிட்ஸ், அல்மோரவிட்ஸ், அல்மோஹட்ஸ், ஸ்பானிநார்ட்ஸ், ஒட்டமன்ஸ் மற்றும் பிரஞ்சு காலனித்துவ பேரரசு உட்பட பல பல பேரரசுகளைக் கண்டுள்ளது. அல்ஜீரியாவின் பழங்குடி மக்களே பெர்பர்கள்.
அல்ஜீரியா பிராந்திய மற்றும் நடுத்தர சக்தியாக விளங்குகிறது. வட ஆபிரிக்க நாடுகள் ஐரோப்பாவிற்கு அதிக அளவில் இயற்கை எரிவாயுவை வழங்குகின்றன, இந்த நாட்டின் ஆற்றல் ஏற்றுமதிகளே பொருளாதாரத்தின் முதுகெலும்பாக உள்ளது. OPEC படி, உலகின் எண்ணை இருப்பில் அல்ஜீரியா 16 வது இடத்தையும், ஆபிரிக்காவில் இரண்டாவது இடத்தையும், அதே நேரத்தில் இயற்கை எரிவாயு இருப்பில் 9 ஆவது இடத்தையும் வகிக்கிறது. சோனாத்ராச், தேசிய எண்ணெய் நிறுவனம் ஆப்பிரிக்காவின் மிகப்பெரிய நிறுவனம் ஆகும். அல்ஜீரியா ஆப்பிரிக்காவின் மிகப்பெரிய படைபலத்தைக் கொண்ட நாடுகளில் ஒருவராகவும், கண்டத்தில் இராணுவத்துக்கு மிகப்பெரிய அளவில் நிதி ஒதுக்கும் நாடாகவும் உள்ளது; அல்ஜீரியாவுக்கான பெரும்பாலான ஆயுதங்கள் ரஷ்யாவிலிருந்து இறக்குமதி செய்யப்படுகின்றன, அவருடன் நெருக்கமான கூட்டாளிகளாகவும் உள்ளனது. [3][4] அல்ஜீரியா ஆப்பிரிக்க ஒன்றியம், அரபு லீக், ஓப்பெக், ஐக்கிய நாடுகள் சபை ஆகியவற்றில் உறுப்பினராகவும், மக்ரேப் யூனியனின் நிறுவனர் உறுப்பினராகவும் உள்ளது.
4 காலநிலை மற்றும் மழைவளம்
5 தாவரங்கள் மற்றும் விலங்குகள்
8 உலகப் பாரம்பரியக் களங்கள்
நாட்டின் பெயர் அல்ஜியர்ஸ் நகரத்தின் பெயரில் இருந்து உருவானது. நகரின் பெயரானது அரபுச் சொல்லான அல்-ஜஸாரி (الجزائر, "தீவுகள்"), [5] என்ற சொல்லில் இருந்து உருவானது.
கிமு 10000க்கு முன்பே அல்சீரியாவில் மனிதர்கள் இருந்துள்ளதாக தாசிலி தேசியப் பூங்கா சான்றுரைக்கின்றது. கிமு அறுநூறாவது ஆண்டுவாக்கில் திபாசாவில் பீனிசியர்கள் வாழ்ந்துள்ளனர். முஸ்லிம் அராபியர்கள் ஏழாம் நூற்றாண்டின் மத்தியில் வந்தனர். பல உள்ளூர் மக்கள் இச்சமயத்தைத் தழுவினர்.
புகழ்பெற்ற கணிதவியலாளர் ஃபிபொனாச்சி (1170—1250) தமது பதின்ம அகவைகளில் அல்சீரியாவில் வாழ்ந்துள்ளார். இங்குதான் அவர் இந்து-அராபிய எண் முறைமையைக் கற்றார்.
1500களிலும் 1700களிலும் அல்சீரியாவின் பெரும்பகுதியை எசுப்பானியப் பேரரசு ஆண்டது. 1517இல் உதுமானியப் பேரரசின் அங்கமாக இருந்தது.
அல்சீரியாவின் பார்பரிக் கடலோரத்திலிருந்து கடற்கொள்ளையர்கள் இயங்கினர். இவர்கள் மக்களை அடிமைகளாக விற்க சிறை பிடித்தனர்.
1830ஆவது ஆண்டிலிருந்து பிரான்சு அல்சீரியாவை ஆண்டது. 1954ஆவது ஆண்டில் உருவான தேசிய விடுதலை முன்னணி (Front de Libération Nationale அல்லது FLN) விடுதலை வேண்டிப் போரிட்டது. இறுதியில் சூலை 5, 1962 அன்று பிரான்சிடமிருந்து விடுதலை பெற்றது. 1963ஆம் ஆண்டில் அகமது பென் பெல்லா அல்சீரியாவின் முதல் அரசுத்தலைவர் ஆனார்.
அல்சீரிய உள்நாட்டுப் போர் 1991ஆம் ஆண்டில் துவங்கியது. இது 2002ஆம் ஆண்டில் முடிவுக்கு வந்தது. துனீசியா, எகிப்து, லிபியா போன்ற நாடுகளில் மக்கள் எதிர்ப்பை அடுத்து நாட்டில் நிலவிய நெருக்கடி நிலையை அரசு பெப்ரவரி 24, 2011ஆம் ஆண்டில் இரத்து செய்தது.
டியானெட் அருகிலுள்ள டாட்ரார்ட் ரூஜ்.
வடமேற்கிலுள்ள ஊவர்செனிசு மலைத்தொடர் (1985மீ)
அல்ஜீரியா ஆப்பிரிக்கா, அரபு உலம், மத்திய தரைக்கடல் போன்ற பகுதிகளில் மிகப்பெரிய நாடாகும். தெற்கு அல்சீரியாவின் பெரும்பகுதி சகாராப் பாலைவனம் ஆகும். வடக்கில் அவுரெசு, நெமெம்ச்சா மலைகள் உள்ளன. இந்த மலைகளில் மிக உயரமான சிகரமாக தகாத் மலை (3,003 மீ) உள்ளது. அவுஸ் மற்றும் நெமெம்பாவின் பரந்த மலைத்தொடர்கள் வடகிழக்கு அல்ஜீரியா முழுவதும் பரவியுள்ளது, இது துனிசியாவின் எல்லையாக வரையறுக்கப்பட்டுள்ளது. கடலோரப் பகுதியின் பெரும்பாலான பகுதி மலைப்பகுதியாகும், நாட்டில் ஒரு சில இயற்கை துறைமுகங்கள் உள்ளன. கடற்கரையிலிருந்து டெல் அட்லஸ் வரையிலான பகுதி வளமானது. டெல் அட்லஸின் தெற்கே சஹரன் அட்லஸுடன் வரையிலான பகுதிகள் புல்வெளி நிலமாகும்; இதற்கும் தெற்கே தெற்கே சஹாரா பாலைவனம் உள்ளது. [6]
அஹாகர் மலைகள் (அரபு: جبال هقار), அல்லது ஹாக்கர் என்றும் அழைக்கப்படும் நிலப்பகுதியானது, நடு சகாரா, தெற்கு அல்ஜீரியாவின் உயர் நிலப்பகுதியாகும். இப்பகுதி தலைநகரான அல்ஜியர்ஸ் மற்றும் தெமன்கசெட் ஆகியவற்றுக்கு மேற்கே சுமார் 1,500 கிமீ (932 மைல்) தொலைவில் அமைந்துள்ளது. அல்ஜீயர்ஸ், ஆரான், கான்ஸ்டன்டைன் மற்றும் அனாபா ஆகியவை அல்ஜீரியாவின் பிரதான நகரங்களாகும். [6]
இந்தப் பகுதியில், நடுப் பாலைவன வெப்பநிலையாக ஆண்டுமுழுவதும் வெப்பம் மிகுந்த காலநிலை இருக்கும். சூரியனின் மறைவுக்குப் பிறகு, உலர் காற்று வெப்பத்தை விரைவாக இழக்கவைவைக்கிறது, மேலும் இரவு நேரம் மிகுந்த குளிராக இருக்கும்.
டெல் அட்லஸ் கரையோரப் பகுதிகள் மழைப்பொழிவு மிகுந்ததாக உள்ளது, ஆண்டுக்கு 400 முதல் 670 மிமீ வரை (15.7 அங்குலம் முதல் 26.4 வரை) என மேற்கில் இருந்து கிழக்கு வரை மிகுதியான மழை அளவு நிலவுவுகிறது. கிழக்கு அல்ஜீரியாவின் வட பகுதியிலும் மழை அதிகமாக உள்ளது, அங்கு சில ஆண்டுகளில் 1,000 மிமீ (39.4 அங்குலம்) வரை பொழியும்.
பிற நிலப்பகுதிகளில், மழை குறைவாக உள்ளது. அல்ஜீரியாவில் மலைகளுக்கு இடையில் மணற்குன்றுகள் உள்ளன. இவற்றில், கோடையின் காலநிலை கடுமையாக இருக்கும், அப்போது வெப்பநிலை 43.3 ° C (110 ° F) வரை இருக்கும்.
அல்ஜீரியாவின் கடலோரம், மலைப்பகுதி, புல்வெளி, பாலைவனம்-போன்ற பகுதிகளை உள்ளடக்கிய பகுதிகளில் பல்வேறு தாவரங்கள் வனவிலங்குகள் காணப்படுகின்றன. அல்ஜீரியாவில் பல வனவிலங்குகள் மக்கள் வாழிடங்களுக்கு நெருக்கமாக வாழ்கின்றன. மிகவும் பொதுவாக காணப்படும் விலங்குகள் காட்டுப்பன்றி, குள்ள நரி, வனப்புமிக்க சிறுமான் போன்ற ஆகும். இவை அல்லாது ஃபென்னேக்குகள் (நரிகள்) மற்றும் ஜெர்பாக்கள் போன்றவையும் ஓரளவுக்கு காணலாம். அல்ஜீரியாவில் ஆப்பிரிக்க சிறிய சிறுத்தை, மற்றும் சகாரா சிவிங்கிப்புலி போன்றவை அரிதாக காணப்படுகின்றன. வடகிழக்கு பகுதிகளில் உள்ள அடர்ந்த காடுகளில் பார்பரி ஸ்டாக் என்னும் ஒருவகை மான்கள் வாழ்கிறன.
அலுவல் மொழியாக அரபும் பெர்பெரும் உள்ளன. பரவலாக பிரெஞ்சும் பேசப்படுகின்றது.
அல்சீரியாவின் மக்கள்தொகை ஏறத்தாழ 35 மில்லியனாகும். அல்சீரியாவில் 100,000க்கும் கூடுதலான மக்கள்தொகை கொண்டதாக 40 நகரங்கள் உள்ளன.
யுனெசுக்கோவின் பல உலகப் பாரம்பரியக் களங்கள் அல்சீரியாவில் உள்ளன.[7]இவற்றில் அம்மதிது பேரரசின் முதல் தலைநகரம் பெனி அம்மதின் அல் கல்'ஆ , பீனிசிய மற்றும் உரோமை நகரமான திபாசா, உரோம இடிபாடுகளான இயெமிலாவும் டிம்காடும், பெரிய நகரிய பாலைவனச்சோலை அடங்கிய சுண்ணக்கல் பள்ளத்தாக்கான எம்'சப் பள்ளத்தாக்கு ஆகியன அடங்கும். இவற்றுடன் அல்சீரியாவின் கஸ்பா முக்கியமான கோட்டையாகும். அல்சீரியாவின் ஒரே இயற்கை உலகப் பாரம்பரியக் களமாக மலைத்தொடர் தாசிலி விளங்குகின்றது.
விக்கிமீடியா பொதுவகத்தில் அல்சீரியா என்னும் தலைப்புடன் தொடர்புடைய பல ஊடகக் கோப்புகள் உள்ளன.
அல்சீரியா பற்றி மேலும் அறிய விக்கிப்பீடியாவின் உறவுத் திட்டங்களில் தேடுங்கள்.
The Wikibook Wikijunior:Countries A-Z மேலதிக விவரங்களுள்ளன: அல்சீரியா
Algeria உலகத் தரவுநூலில் இருந்து
அல்சீரியா திறந்த ஆவணத் திட்டத்தில்
நடுநிலக் கடல் நடுநிலக் கடல் நடுநிலக் கடல்
ஆப்பிரிக்காவில் உள்ள நாடுகளும் பிராந்தியங்களும்
சாவோ தொமே மற்றும் பிரின்சிப்பி
பிரான்சு (மயோட்டே • ரீயூனியன்)
இத்தாலி (பந்தலேரியா • பெலாகி தீவுகள்
எசுப்பானியா (கேனரி தீவுகள் • செயுத்தா • மெலில்லா • இறைமையுள்ள பகுதிகள்)
செயிண்ட் எலனா, லாசென்சன் மற்றும் திரிசுத்தான் தா குன்யா
சகாராவிய அரபு சனநாயகக் குடியரசு
ஐக்கிய நாடுகள் சபையின் உறுப்பு நாடுகள்
இந்த ஐபி க்கான பேச்சு
இப்பக்கத்தைக் கடைசியாக 25 அக்டோபர் 2017, 05:08 மணிக்குத் திருத்தினோம்.
அனைத்துப் பக்கங்களும் படைப்பாக்கப் பொதுமங்கள் அனுமதியுடன் பகிரப்பட்டுள்ளன; கூடுதலான கட்டுப்பாடுகளுக்கு உட்படலாம்.


பெத்தவங்க ஜெயிலுக்குப் போகணுமா? இந்தியப் பெண்களை கட்டிக்கோங்க! | பொய் வழக்கு போடும் இளம் பெண்கள்

பொய் வழக்கு போடும் இளம் பெண்கள்
வரதட்சிணை சட்டத்தின் பெயரால் நடந்தேறும் வன்கொடுமை
இல்லம் > பெண் விடுதலை	> பெத்தவங்க ஜெயிலுக்குப் போகணுமா
இந்தியப் பெண்களின் மேம்பாட்டுக்காகவே (ரவிக், லிப்ஸ்டிக், பாப், ஏசி ரூம் சகிதம் கால்மேல் கால் போட்டு அமர்ந்து) அல்லும் பகலும் உழைத்து ஓடாகத் தேயும் மேட்டுக்குடிப் பெண்ணியவாதிகளும், டுபாக்கூர் என்.ஜி.ஓ-க்களும் ஒருசேரப் “போராடி”ப் பெற்றுக் கொடுத்திருக்கும் Sec 498A IPC மற்றும் D.V.Act போன்ற சட்டங்களைக் கையிலெடுத்து ஒரு ஆண்டுக்கு 75 ஆயிரத்துக்கு மேல் பொய் வழக்குகளைப் போட்டு, கணவனையும், அவனுடைய வயதான பெற்றோர்களையும், மற்றும் உடன் பிறப்புகளையும் கைது செய்து உள்ளே தள்ளும் போக்கு நீடிக்கும் வரை இந்தியப் பெண்களை திருமணம் செய்து கொள்வது கொடிய நச்சுப் பாம்பை இடுப்பில் கட்டிக் கொள்வது போலத்தான்
 ”இல்லை, நாங்கள் விட்டில் பூச்சிகளைப் போல் விழுந்து சாவோம்” என்றால் அது உங்கள் விதி
இதோ, அண்மைய குமுதம் ரிப்போர்ட்டரில் வெளிவந்துள்ள கட்டுரை:-
(பட்ங்கள் மேல் கிளிக் செய்து பெரிதாக்கி வாசிக்கலாம்)
பிரிவுகள்:பெண் விடுதலை குறிச்சொற்கள்:125, 498a, adultery, anti-male, அராஜகம், ஆண்பாவம், கள்ளக்காதல், குடும்பம், கொடுமை, கொலை, கொலைவெறி, சட்டம், சமூகம், செக்ஸ், தாய்மை, பொய் வழக்கு, ராமாத்தாள், வரதட்சணை, விவாகரத்து, வெறி, biased laws, child custody, divorce, harassment, husbands, law, lust, misuse, victims
பின்னூட்டங்கள் (3)	Trackbacks (0)	பின்னூட்டமொன்றை இடுக Trackback
“இந்திய பெண்ணா ஐயோ வேண்டாம்” எதாவது குறூப் இருந்தா சொல்லுங்க சேர் நானும் சேரனும்.
நாடகம், படங்களின் பாதிப்பா இருக்குமோ என்று நினைத்தேன். இல்லை, அனைவருக்கும் 6 ஆறிவு இருப்பதாக கேள்வி
தானும் கெட்டு, ஒரு குடும்பத்தையும் கெடுக்குறதுல இதுகளுக்கு எவ்வளவு சந்தோஷம்.
இதுக்கு வெள்ளக்காரிகளே ஒகே. பிரச்சனை என்றாலும், மனுசனுக்கு மட்டும் தான்.
நீங்கள் இங்கு போய் பாருங்கள்
கல்யாணம் நடந்து 7மாதம் கூட ஆகல அதுக்குல்ல வரதட்சணை கேட்டு வயித்துல உதச்சான் அப்புறம் பணம் கேட்டு சுத்துல உதச்சான்னு ஆபாச வக்கிர கதை கட்டி கல்யாணத்துக்கு வந்த பாவத்துக்காக என்னோட தம்பி நண்பரின் தாயார் அப்புறம் எங்கம்மா தம்பி எல்லாரையும் உள்ள புடிச்சி போட்டுச்சி பத்தினி தெய்வம் (அதாங்க என்னோட பொண்டாட்டி (
அப்படியெ இந்திய பெண்களை கல்யாணம் கட்டிகனும்னா
கல்யாணத்துக்கு முனட்னாடியெ வீட்டுல உள்ள எல்லாருக்கும் முன்ஜாமின் எடுத்து வச்சிட்டு கல்லயாணம் பண்ணிக்கோங்க சாமியோ…..
மறுமொழியொன்றை இடுங்கள் மறுமொழியை நிராகரி
மின்னஞ்சல் (கட்டாயமானது) (Address never made public)
« டிசம்பர் பிப் »


பரிகார ரகசியம்! | Athavan News – ஆதவன் – தமிழ் செய்திகள்

சிறுநீரக வைத்தியசாலையின் நிர்மாணப்பணிகள் ஜனாதிபதி தலைமையில் நாளை ஆரம்பம்
பிரதமர் நாளை வட மாகாணத்திற்கு விஜயம்
உரிமைகளை தர மறுத்து அரசாங்கம், பேரம் பேசுகின்றது: விக்னேஸ்வரன்
பொய்யான தகவல்களை வழங்கும் நிறுவனங்கள் தொடர்பில் கண்டறிய வேண்டும்: ரிஷாத்
இலஞ்சத்தின் மூலம் நீதியை மூடிமறைக்க முயற்சிக்கின்றனர்: யோகேஸ்வரன்
மனிதர்களாய் பிறந்த அனைவருமே ஏதோ ஒரு சூழ்நிலையில், அறிந்தோ, அறியாமலோ பாவங்களை செய்து விடுகின்றனர். அத்தகைய பாவங்களின் தன்மைக்கு ஏற்ப, சாஸ்திரங்கள், சில பரிகாரங் களை பரிந்துரை செய்கிறது.
ஜாதகத்தில் தோஷத்தை தரும் கிரகம் நிற்கும் இராசிகளை வைத்துதான் அதற்கான பரிகாரங்களை செய்ய வேண்டும். அத்தகைய பரிகாரங்களை முன்னோர்கள் மறைத்து வைத்திருந்தனர். அந்த இரகசியத்தை இங்கே விரிவாக பார்போம்.
நெருப்பு இராசிகள் – மேஷம், சிம்மம், தனுசு.
நில இராசிகள் – ரிஷபம், கன்னி, மகரம்.
காற்று இராசிகள் – மிதுனம், துலாம், கும்பம்.
நீர் இராசிகள் – கடகம், விருட்சிகம், மீனம்.
நில இராசியில் தோஷம் செய்யும் கிரகம் இருந்தால் அந்த கிரகத்திற்கு உண்டான அதிஷ்ட கற்களை அணிந்து கொண்டால் தோஷம் நீங்கும்.
காற்று இராசியில் தோஷம் செய்யும் கிரகம் இருந்தால் அந்த கிரகத்திற்குரிய மந்திர ஜெபம் பூஜைகள் செய்ய தோஷம் நீங்கும்.
நீர் இராசியில் தோஷம் செய்யும் கிரகம் இருந்தால் அக்கிரகத்துக்குறிய பொருட்களை தானம் செய்யலாம், மீன்களுக்கு இறையாக நீரில் இடலாம்.
நெருப்பு இராசியில் தோஷம் செய்யும் கிரகம் இருந்தால் அக்கிரகத்திற்குரிய தீபாராதனை, யாகபூஜைகள் செய்யலாம்.
இவ்விதம் தோஷம் செய்யும் கிரகம் இருக்கும் இராசிக்கு உண்டான பரிகாரங்களை, நீங்கள் பிறந்த நட்சத்திர நாளிலோ, தோஷம் தரும் கிரகத்தின் நாளிலோ தங்களுக்குண்டான விருட்சங்களை வழிபட்டு செய்ய உடனே தோஷம் நீங்கும்.
பிறந்தது புதுவருடம்: 12 இராசிகளுக்குமான பலன்கள் – ஒரே பார்வையில்
ஏப்ரல் 14ஆம் திகதி சனிக்கிழமை காலை விளம்பி வருடம் உத்தராயணப் புண்ணிய காலத்தில் கிருஷ்ண பட்சம் திரயோத
பிள்ளையார்சுழி என்பது அகரம், உகரம், மகரம் (அ, உ, ம்) ஆகிய மூன்றையும் அடக்கியுள்ள நாதப்பிரமமாகிய ஓம்
புரட்டாதி சனியன்று பெருமாளை நினைத்து விரதமிருப்பதேன்
புரட்டாதி சனிக்கிழமைகளில் எல்லாரும் பெருமாளை நினைத்து விரதமிருக்கிறார்கள். இதற்கு காரணம் சனிக்கிரகத்
சனி பகவான் ஸ்தான பலன்கள்
சனிபகவான் உச்ச, ஆட்சி, நீச வீடுகளில் அளிக்கும் பலன்களைக் காண்போம். சனி பகவான் துலாத்தில் உச்சம் அடைக
கன்னி பசு ரத்னம் மலர் தயிர் யானை குதிரை பல அந்தணர்கள் இரு அந்தணர்கள் கொடி எரியும் அக்னி பூர்ண கும்பம
சிறுநீரக வைத்தியசாலையின் நிர்மாணப்பணிகள் ஜனாதிபதி தலைமையில் நாளை ஆரம்பம்
பிரதமர் நாளை வட மாகாணத்திற்கு விஜயம்
உரிமைகளை தர மறுத்து அரசாங்கம், பேரம் பேசுகின்றது: விக்னேஸ்வரன்
பொய்யான தகவல்களை வழங்கும் நிறுவனங்கள் தொடர்பில் கண்டறிய வேண்டும்: ரிஷாத்
இலஞ்சத்தின் மூலம் நீதியை மூடிமறைக்க முயற்சிக்கின்றனர்: யோகேஸ்வரன்
அரசியல்வாதிகள் ஊழலிலிருந்து விடுபட வேண்டும்: இஷாக் ரஹ்மான்
மாணவர்கள் திறமைக்கேற்ற தொழிலை பெற்றுக்கொள்ள முடியும்: பிரதமர்
இந்திய உயர்ஸ்தானிகராக ஒஸ்ரின் பெர்னாண்டோ நியமனம்
மாகாண சபை தேர்தல் தொடர்பில் மீளாய்வு செய்ய குழு நியமனம்
காவிரி நீர் பங்கீடு: கேரளா அரசின் மனு தள்ளுபடி